text:
25 mar 2010
Ugo Pellis
Lis fotos e le storie dal Pellis o podês viodilis ancje achi tal sito de Filologjiche . O ai contât che dal 1924 al 1943, a nol à fat plui di setante fotos par an. Pecjât che in chê vôlte il digjitâl a nol esisteve al varès podût fâ amancul cent in dí e cuissà vuê ce patrimoni che a si varès! Dutcâs ce che al nus à lassât a nol é mâl stant al fat che i fotografos di chei timps a vevin alc altri da fâ che fotografâ i contadins. Lis fotos a son soredut fatis par mostrâ i costums, i imprescj e il mût di vivi dai contadins. Achi te so foto, al tae le persone sentade a diestre par fâ stâ drenti le sporte picjade tal mûr ae çampe ma se somee une robe da mats par un fotografo, al nus mostre amancul il fogolâr in tal mieç. Bisugne dî che il so compit al jere di ilustrâ cu lis fotos le mape des lenghis e dai dialets talians ch'al jere rivât a otignî di fâ dae universitât di Torin. Come ch'al veve fat i studis in Austrie e al jere professôr di liceu al cognosseve avonde lis lenghis e al é stât avonde brâf par fâ 750 cartelis completis dai 1000 paîs ch'al si jere fissât di fâ ator des regjons talianis.Ven a stâi 3 cartelis al mês che forsit come me o cjatarês avonde pôcjis.
Savint che Mussolini a i veve dât ancje ne Balilla a gratis par lâ ator pa l'Italie, o ai contât che al à fat su par jù 3 intervistis al mês e achi o rivin a l'aspiet dit sientific indulà che une cartele a jere fate cu le foto e i conotâts dal informatôr (Le persone sielzude) e lis sôs rispuestis aes domandis di voltâ tal dialet locâl par une cincuantine di peraulis che lui al notave doprant le sô grafie personâl. Grafie personâl?
Si, difat, seben che di sigûr al cognosseve il dizionari Pirona , il so furlan al jere avonde strani. Ch'al sedi stât par fâsi miôr capî dai forescj? Dutcâs si note che ancje tai dialets le sô scriture no jere taliane ma todescje e ducj i CH a deventavin K e pai acents al doprave i acents cecoslovacs come plui tart al à fat il Nazzi. Ma il plui strani a son chês peraulis cu lis vocâls lungjis indulà che da simpri a si met l'acent circonflès ma che lui invezit al virevoltave e cussí lis peraulis come seglâr a lis scriveve seglàăr. Inutil dî che chestis complicazions, al dí di vuê, a no valin plui nuie e il so lavôr di linguist, al siervís dome al linguist ch'al ûl complicâsi le vite a cirî ce che il Pellis al voleve dî.
Cui trê libris o ai scuâsit dutis lis fotos plui impuartants dal Pellis. O crôt.
Di fat, ae prime cjalade si disarès che le sielte a no é stade fate cun cure scartant lis fotos che a son doplis e chês ch'a son motis e duncje fuscadis. Ma di sigûr, invezit, le cuistion a jere di meti lis miôr che a vevin e duncjie, o crôt, che il rest des fotos a no sedin interessantis.Invezit, par chês che a son sôre esponudis e duncje masse scuris, no capís parcé che no si vedi fat une corezion digitâl che al dí di vuê ancje cun tun program a gratis un canai di 8 agns al oten cun tun clic.
Invezit pes cuviertinis chiste vôlte al é stât fat ae grande. Un al à il non di Ugo Pellis intaiât e un'âltri al à une part (Le scune) brilant sule pagjine opache.
Doman, o compari Pellis a Modotti.
Chi volesse saperne di più sulle foto e la biografia del Pellis, li trova nel sito della Filologica Friulana.Sarà un pó più difficile che sfogliare le pagine del web che quelle dei miei tre libri ed avrete una orribile scritta in sottofondo per ogni foto ma almeno potete avere un'idea.
Il valore sopratutto storico delle foto, ci fanno vedere l'Italia rurale che và dagli anni 20 agli anni 40. Il Pellis, ha avuto la fortuna di poter dedicare 17 anni a percorrere l'Italia grazie ai fondi dell'università di Torino e alla Balilla ricevuta da Mussolini stesso. Tutte le mille e cento foto nei miei libri non ci sono ma una buona parte di questo Napoleone fotografo che pensava di fare un atlante delle lingue e dialetti italiani. L'università di Torino sta editando dei grossissimi volumi con tutti i dettagli raccolti da Pellis e da altri dopo di lui. Appena andró a Torino vi faccio un riassunto:-) Nel frattempo, riassumo i miei tre libri: Un raccolto di foto di luoghi, persone e costumi di un'altro tempo. Quello che colpisce di più é l'estrema povertà che c'era. Per poco, ci si direbbe in un paese sottosviluppato e arretrato. Alcune foto sono certo offuscate per via che il Pellis non era veramente un fotografo professionale, ma altre sono davvero ben riuscite. Altre invece, dove mette in scena gli atrezzi fanno pensare, per contrasto, alle foto fatte negli stessi anni da Tina Modotti in Messico.
Passo oltre alle presentazioni del Pellis fatte dalle personalità di servizio che sembrano scritte più per straparlare che per farsi capire. Si vanta il fotografo, certo, ma anche il linguista e lo scienzato.
Per il linguista, non so a chi servirà la grafia che aveva scielto di utilizzare e che era ispirata più dai suoi studi in tedesco che da quelli in italiano. Mettere una K invece di un CH, certo che semplifica e vediamo che anche oggi, gli studenti fanno la stessa cosa per scrivere sui blog, invece per tutte le vocali lunghe del friulano come in seglâr dove si usa semplicemente un accento circonflesso come in francese, il Pellis scriveva seglàăr (Secchiaio) e via di seguito anche per altri suoni nelle consonanti.Per il fotografo, se si pensa che aveva incominciato il suo lavoro facendo dei disegni, si capisce che il suo intento era solo di illustrare meglio e perció proseguí con la fotografia senza pensare molto all'aspetto artistico e come qua, taglia fuori la persona a destra per far vedere un pezzo di parete anonimo a sinistra. Rimane comunque un'opera interessante. Certo, con le possibilità di oggi, fare 1000 foto in 17 anni sembra poco poiché fa all'incirca tre interviste al mese ma se volete avere un'idea di come fosse la vita per i vostri nonni, é già qualcosa. Altro post correlato Ugo Pelli e Tina Modotti.
Scrit dal Mario Sommarti A l'ore juste: 09:57
Nessun commento:
Iscriviti a: Commenti sul post (Atom)


c: text/html

text:
La Societât
Catalane di Sociolinguistiche e à inviât a diviers organisims
sientifics internazionâi un document là che e segnale i atacs
puartâts des istituzions spagnolis ae lenghe catalane. Intal test si
dîs che, no dome no son rispietâts i acuardis internazionâi pe
tutele de diversitât linguistiche e des minorancis, ma si metin in
at proviodiments legjislatîfs che a pidimentin o a scancelin ancje
dirits che za a jerin come tal câs de leç Wert su la riforme dal
sisteme scolastic statâl, des leçs dal guvier des Baleârs e di
chel valenzian su la cognossince dal catalan intes scuelis e intes
aministrazions publichis, e de leç su lis lenghis dal Aragon là che
si va fintremai a scancelâ il non "catalan". Ducj elements
che a vegnin po segnalâts ancje al comitât di esperts dal Consei de
Europe che al à di preparâ il rapuart su la metude in vore intal
stât spagnûl de Cjarte europeane des lenghis regjonâls o
minoritariis.
Font:
VilaWeb, 11/07/13

robotstxt: allowed

filter: keep


text:
Svuizare
La Svuizare (par todesc Schweiz, par francês Suisse, par talian Svizzera e par romanç Svizra) al è un stât de Europe centrâl. E cunfine a nord cu la Gjermanie, a est cul Liechtenstein e la Austrie, a sud cun la Italie e a ovest cu la France.
Il non ufiziâl al è par latin Confoederatio Helvetica, di dulà che al ven la sigle CH; par talian al devente Confederazione Svizzera, par todesc Schweizerische Eidgenossenschaft, par francês Confédération Helvétique, par romanç Cunfederaziun Svizra. La Svuizare e je une republiche federâl, dividude in cjantons; la capitâl e je Berna, capitâl ancje dal omonim cjanton.
Su pa lis lenghis de Confederazion[cambie | modifiche il codiç]
La lenghe plui doprade al ê il todesc (65% de int), secont al ê il francês (24%), po al ven il talian (10%) e il romanç cul 1%. Lis primis trê a son lenghis uficiâls de Cunfederazion Elvetiche. Il romanç e je la cuarte lenghe nazionâl de Sviçare dal 1938 e daspò dal 1996 ancje lenghe uficiâl parziâl, al ven a stâi ch'e je une lenghe ch'e je uficiâl nome pai rapuarts cui Romançs e no cun ducj. Di un pôc di timp la int e sta acetant la sostituzion des dôs lenghis scritis principâls romancis (il surmiran e in vallader) cul romanç grison (RG - rumantsch grischun) la lenghe unifiade (lingua unifitgada) valide par dut il Cjanton Grison, unic cjanton trilengâl e unic cjanton dulà ch'al ven fevelât il romanç.


text:
I
I al è il decim segn dal alfabet furlan.
Tabele dai contignûts
Storie[cambie | modifiche il codiç]
Tes lenghis semitichis, la letare Yodh e rapresentave probabilmentri un braç e une man, derivant dal jeroglific. Il semitic al conservà dome un sun semi-consonantic \j\ (come te peraule aiar), dât che la peraule che e significave "braç" e iniziave probabilmentri cun chest sun. La letare e podeve par altri conservâ il sun vocalic \i\ te pronuncie des peraulis stranieris.
Il grec al derivà di cheste letare la jote, une vocâl curte. E passà in chest mût, cence mudâ, al alfabet etrusc e infin a chel latin. Il punt parsore de letare al è di origjin medievâl, creât par distingui la letare i da la u, m e n.
Significâts[cambie | modifiche il codiç]
Chimiche[cambie | modifiche il codiç]
- I al è il simbul dal jodi
Fisiche[cambie | modifiche il codiç]
- I al è doprât come variabile de curint eletriche.
Matematiche[cambie | modifiche il codiç]
- I tai numars romans al indiche il numar 1.
Traspuarts[cambie | modifiche il codiç]
- I al è la targhe automobilistiche internazionâl de Italie.


text:
Biblie
La Biblie al è il libri plui vendût dal mont che al cjape dentri di se plusôrs libris a seconde des confessions cristianis e ebraichis. I libris da la Biblie a son ancje clamâts Sacris Scrituris parcè che Cristians e Ebreus a crodin che a sedin inspirâts di Diu. I Ebreus a si ricognossin tal Vecjo Testament e no si ricognossin intal Gnûf testament, al ven a stâi la peraule di Jesu Crist e dai siei apuestui.
Il tiermin furlan "Biblie" al derive, zontraviers il latin, da la peraule greche biblìa che a significhe "libret". Cheste a sô volte e ven da biblos che segnave la part didentri de plante dal papîr, da le cuâl a si tire fûr un gjenar di cjarte.
Par sancirâ cuai libris a dovevin jentrâ inte Biblie, i cristians catolics a an stabilît un canul (canone), che al definìs setantedoi libris come fasint part des Sacris Scrituris, dividûts in Vecjo Testament (45) e Gnûf Testament (27).
Altris intal canul a fasin jentrâ dome sessante sîs libris ripartîs in Scrituris Ebraichis (39) e Scrituris Grechis Cristianis (27), chei altri sîs a vegnin ritignûts apocrifs.
La Biblie Furlane e je stade curade di un grup di studiôs e voltade par furlan di pre Toni Beline, inte prime edizion complete cun pre Checo Placerean, pe seconde edizion di bessôl, cu l’aprovazion dai vescui furlans e de Conference Episcopâl Taliane, publicade intal 1997 par cure dal Istitût "Pio Paschini" di Udin.
Composizion (canul)[cambie | modifiche il codiç]
Par la maiorance dal cristianisim i libris de Biblie a son cussì ripartîts:
- Pentateuc:
- Gjenesi, Esodi, Levitic, Numars, Deuteronomi;
- Libris storics:
- Josuè, Judiç, Rut, Samuêl 1 e 2, Res 1 e 2, Cronachis 1 e 2, Esdre, Tobie, Judite, Ester, Maccabeos 1 e 2;
- Libris didatics:
- Jop, Salms, Proverbis, Eclesiaste, Grande Cjante, Sapience, Eclesiastico;
- Libris profetics:
- Isaie, Jeremie, Vaiudis, Baruc, Ezechiêl, Danêl, Osee, Joel, Amos, Abdie, Jone, Michee, Naum, Abacuc, Sofonie, Ageu, Zacarie, Malachie;
- Libris storics:
- Libris didatics:
- Letaris di Pauli: ai Romans, ai Corinti 1 e 2, ai Gjalats, ai Efesins, ai Filipets, ai Colossets, ai Tessalonicês 1 e 2, a Timoteu 1 e 2, a Tît, a Filemon, ai Ebreus;
- Altris letaris: di S. Jacum, di S. Pieri 1 e 2, di S. Zuan 1 e 2 e 3, di S. Jude;
- Libris profetics:
Par altris confessions i libris: Tobie, Judite, Maccabeos 1 e 2, Sapience e Eclesiastico, invezit a vegnin ritignûts apocrifs
Vôs leadis[cambie | modifiche il codiç]
Leams esternis[cambie | modifiche il codiç]
- (furlan) Il test de Biblie


text:
mercoledì 30 marzo 2011
ESRA.FVG 2
Altris nutizis interesantis vegnin da fatoris pas scuelis, in te aree didatiche. Soi lade a viodi lis propuestis che erin presentis e tantis iniziativis son par mostra a grands e piçui lamps di storie e culture contadine in Friul. Ma le lenghe furlane je lade pai trois: dome dos aziendis (lis ai cjaladis cuasi dutis..ma se je è cualchi mancianze visait!) presentin lis ativitas ancje in furlan,magari dome a richieste: mior di nuie!!! Un poc di plui no si pol doprà chiste puare lenghe furlane par spiegà cimut che si fasin lis pipinis cui scus da panole o magari lis sportis "ecologichis" par là a marcjat??? Lis aziendis son: Doi Cocolars Là dai Pitars Buinis spedizions in campagne!!
Pubblicato da spirt di vin a 23:15 Nessun commento:
Etichette: cjacaris, tradizions
ERSA.FVG
No mi visi cimut che soi finide in chistis paginis web. Ma ai cjatat tantis nutizis interesantis In prin il congres (AGRIEST) che si è tignut il 27 di fevrar chel fevelave "A le scuviarte das vecis viis dal Friul". Però ce biel panorama di viis che si an! Cun un grand lavor dal 2002 al 2009 son stadis individuadis 180 varietas originals di cui 106 ros e 74 blancs, e son stadis recuperadis 25 varietas rosis e 18 varietas neris. Se chist nol è un grand patrimoni di vins!!! E se si và a viodi ancje il lavor di Paolo Silivotti si a ancje l'analisi sensorial dai vins. Dopo ve finit di lei il material su chist argoment (cuissà se vevin fat ancje documents di chist congress) mi è vignude tal cjaf le interviste a Gianola Nonino e le faturis par partà indenant certis produzions e le nasside dal premi "Risint d'Aur". E se vessin butade vie ancje le ribuele, il refosc e vesin mitut dut sauvignon e chardonnay? Par furtune i furlans tegnin cont dut!!!
Pubblicato da spirt di vin a 23:01 Nessun commento:
Etichette: culture, vin furlan
mercoledì 23 marzo 2011
Le Figaro e le crociere enologiche
In tal mes di avril sarà pusibil fà une crociere enologiche par scuviarzi le scune là chel è nasut il vin. Un biel articul l'è stat publicat su Le Figaro (chel à ancje un Club vin) e in un post l'è un biel mut di dì: nol è un bon gustà cence un bon vin (..pas de bon repas sans un bon vin..).
Propit tal just abinament l'è il secret da buine cusine. Un vin sbaliat pò ruvinà un plat chel à domandat tante fature e tante preparazion, come chel pò cuviarzi i savors di une pietanze e jessi predominant.
Cund che si scielz un vin par un gustà si vares simpri di savè ce chel cogo l'à preparat , non baste savè "carne o pesce". Se magari si lu prove ancje prime, un figuron!
Pubblicato da spirt di vin a 22:33 Nessun commento:
Etichette: cjacaris
Dioniso e Ampelo
Dioniso e Ampelo l'è une storie da mitologie greche, che ai cjatat in un cuadri di Pierino da Vinci, in te mostre dal Bronzino che je concludude a zenar a Firenze.
In chiste storie par scjampà al regno dai muars, Ampelo ven trasformat in une vit, di dulà che Dioniso cjape sù e strize un rap par produsi un licuid simil a le ambrosie! Ere nasut il vin!
Le storie je propit biele e mertave di jessi contade
Pubblicato da spirt di vin a 22:09 Nessun commento:
Etichette: culture
Ancjemo apuntamens
Miercus 30 di marc as 20.30 di sere tal Ristorant "Sinfonia in 2 note" (Via Madonna del Mare 2/d- TS) si tignarà une biele cene -degustazion compagnand cul pès i vins da DOC Isonzo -Tignude di Blasig . Bisugne prenotà (040 3229944)!!
I nobii da Conte dai vins di Rome si incontraran par un brindisi e le presentazion di vins da Aziende di Giorgio Colutta vinars 25 e sabide 26 in ta sede da Delegazion in te enoteche Trimani.
Sintì il Fogolar Furlan di Rome pai details.
Cualchidun disarà che nol è il moment par fà brindisi dal moment che tra taramot in Japon, vuere in Libie, e problemas di gestion di chei che sciampin da vuere, no si sà plui dulà parasi.
Ma se no si cjale a cualchi iniziative gnove, se no si spere in un tic di futur mior, alor lasin piardi dut e ...mandi!
I nobii da Conte dai vins di Rome si incontraran par un brindisi e le presentazion di vins da Aziende di Giorgio Colutta vinars 25 e sabide 26 in ta sede da Delegazion in te enoteche Trimani.
Sintì il Fogolar Furlan di Rome pai details.
Cualchidun disarà che nol è il moment par fà brindisi dal moment che tra taramot in Japon, vuere in Libie, e problemas di gestion di chei che sciampin da vuere, no si sà plui dulà parasi.
Ma se no si cjale a cualchi iniziative gnove, se no si spere in un tic di futur mior, alor lasin piardi dut e ...mandi!
Pubblicato da spirt di vin a 21:45 Nessun commento:
Etichette: cjacaris, degustazion
sabato 19 marzo 2011
Ducato dai vins furlans
Di cualchi bande si è za scuviart che soi deventade NOBILE dai vins furlans in ta delegazion di Rome. Propit cussì, soi jentrade in tal Ducato dai vins furlans. In une cerimonie tignude ca da enoteche Trimani il 16 di dicembre fieste di intronizzazion insieme a l'inaugurazion da Delegazion di Rome di chiste Associazion. Ce dì? Braure, propit tante braure!!
Cuissà ce che mi a di capità ancjemo, dut par une passion pai vins mitude par furlan.
Mi tocjarà cjate il sisteme di capità plui dal spes in Friul, mi metarai a studià cimut fà!!
Pubblicato da spirt di vin a 16:37 Nessun commento:
Etichette: degustazion, Personal, vin furlan
mercoledì 16 marzo 2011
SUPERWHITES 2011
Une FIESTE: ecco cimut che si pol descrivi il dopodimisdi di domenie 13 al St. Regis Hotel. E ce prodòs: si lave dal Montasio al persut di S. Danel, dal salam dal Cuei al Praga. Il dut ben compagnat dai vins: friulano, pinot blanc e gris, malvasie, ribuele, chardonnay, sauvignon, e ancje ramandul e picolit.
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Pubblicato da spirt di vin a 22:55 Nessun commento:
Etichette: degustazion, vin furlan.
venerdì 11 marzo 2011
I vins da Imperatrice
Si è tignude a Rome al museo Napoleonic dal 25 di novembar al 27 di fevrar le mostre "I vini dell'Imperatrice. La cantina di Josèphine alla Malmaison". L'idee da esposizion ven fur da l'inventari dai bens de imperatrice Josèphine, prime femine di Napoleòn I, di cui veve divorziat par no jessi stade in grat di dagj un erede. In tal cjascjel di Malmaison le cantine ere furnide di plui di 13000 butilis. E le liste dai vins servis a chei che vevin le fortune di jessi invidas ere impressionande. Si lave dai vins di Borgogne, di Bordeaux e Champagne ai miors vins da zone di Languedoc-Roussillon, da Spagne e da l'Italie, come il Picolit dal Friul il Rosolio e il Vermouth. Poi par no tradì lis originis creolis, le imperatrice veve une pasion pal rum e i "licors da isulis". In ta mostre si passave da butililis cun fregios e inizials di Joséphine e Napoleòn e di altris da famèe Bonaparte, ad une biele colezion di tazis e servizis par ogni tipologie di vin (lis tazis di forme Medici servivin pal vin di Borgogne) e ancje cualchi coppe pal "punch", chel podeve jessi servit sie cjald (alore el podeve dà su tal cjaf) che fresc (mior tolerat). E tai panei di spiegazion si scuviarz che Napoleòn nol ere un apasionat di vins e ancje i miors Bordeaux ju slungiave cun le aghe!
Ma une robe strane: tal depliant chel presentave le mostre, in ta version franzese si lei:"Les meilleurs vins de Bordeaux, de Borgogne et de Champagne, y voisinent avec les grand crus du Languedoc-Roussilion, de l'Espagne ou de l'Italie. tel que le Picolit du Frioul, le Vermouth et le Rosolio." Se si va a lei le version in talian e in ingles sparès le citazion dal Friul.
Forsi no si saveve cimut tradusilu!
Pubblicato da spirt di vin a 07:26 1 commento:
Etichette: culture
mercoledì 9 marzo 2011
Gnufs apuntaments
Domenie 13 di marz ( as 14.30 fin as 19.30) apuntament al sT Regis Hotel a Rome cun SUPERWHITES la grande fieste dai vins blancs furlans, dulà che rinomadis cantinis presentin i lor prodòs. Une ocasion che oramai clame dongje ogni an estimadors dai blancs furlans da capital e dulintor.
Invezit, gli amis da cantine Pitars, che une an fasin e une an pensin, presenti il 25 di marz un diari di viaç in moto (!!) in Cine e une cene dulà che ricetis cinesis si sposin cun vins furlans.
Sarès propit curiose di provà a cjercjà il dolç e viodi cimut che si abine cul ramandul!
Invezit, gli amis da cantine Pitars, che une an fasin e une an pensin, presenti il 25 di marz un diari di viaç in moto (!!) in Cine e une cene dulà che ricetis cinesis si sposin cun vins furlans.
Sarès propit curiose di provà a cjercjà il dolç e viodi cimut che si abine cul ramandul!
Pubblicato da spirt di vin a 06:16 Nessun commento:
Etichette: culture, degustazion
lunedì 7 marzo 2011
A proposit di modis...
" Ora, per mia fortuna, va di moda fare finta di intendersi di vino, così tu vedessi quanti ragazzotti entrano nel dopocena, prendono la lista dei vini e poi ti chiamano:'Mi berrei volentiri un..? e magari ti scambiano il nome della fattoria con quello del vino, oppure vogliono un Chianti dell'87 che se uno se ne intendesse un minimo saprebbe che un Chianti dell'87 al massimo lo puoi usare come combustibile, e poi come se non bastasse ci mangiano i formaggi con il miele."
Marco Malvaldi -La briscola in cinque
L'à propit reson! cumò duç espers che zirin dis minus il vin ta tace par dagj aiar (come se no savesin che i parfums a fuarce di zirà il vin a svaporin), che come Albanese l'à ben mostrat ta so parodie rivin a sintè l'odor da rose pastanade daur cjase dal sindic, e poi magari simpri parce chel va di mode misturin savors, che fasin vignì fur len e amar.
Magari mior dos nozions siguris che tante cjacare. Ma mi a parut che si è scuminzat a sbassà lis alis e che la crisi vedi moderat ancje chistis personis. Insome sin tornas al classic che non pase mai di mode: preparazion e judizi.
Marco Malvaldi -La briscola in cinque
L'à propit reson! cumò duç espers che zirin dis minus il vin ta tace par dagj aiar (come se no savesin che i parfums a fuarce di zirà il vin a svaporin), che come Albanese l'à ben mostrat ta so parodie rivin a sintè l'odor da rose pastanade daur cjase dal sindic, e poi magari simpri parce chel va di mode misturin savors, che fasin vignì fur len e amar.
Magari mior dos nozions siguris che tante cjacare. Ma mi a parut che si è scuminzat a sbassà lis alis e che la crisi vedi moderat ancje chistis personis. Insome sin tornas al classic che non pase mai di mode: preparazion e judizi.
Pubblicato da spirt di vin a 23:09 Nessun commento:
Etichette: libris, tradizions
domenica 6 marzo 2011
Un consei
Jeri lade un momentut a Firenze, ma propit parce che no dismentei le passion dal vin, un piçcul consei.
Se pasais di lì e ves un tic di fan, podes provà BORGOVINO, un localùt picul in vie Borgo S. Lorenzo al numar 21 dulà che l'assortiment di panins fresc l'è valid e dopo magari se propit no ores la cocacola, podes provà cun un tai di FRIULANO!! Sì, propit un puest di conseà agli amis.
Mandi
www.borgovino.com
Se pasais di lì e ves un tic di fan, podes provà BORGOVINO, un localùt picul in vie Borgo S. Lorenzo al numar 21 dulà che l'assortiment di panins fresc l'è valid e dopo magari se propit no ores la cocacola, podes provà cun un tai di FRIULANO!! Sì, propit un puest di conseà agli amis.
Mandi
www.borgovino.com
Pubblicato da spirt di vin a 19:55 Nessun commento:
Etichette: vacancis
mercoledì 2 marzo 2011
Tornat!!
Si, dopo tante fature dopo tantis peregrinazions a risolvi un conflit di interes cun l'elettroniche, ecco cà a fevelà di vin une altre volte!!
No sarès mica deventas duç astemios intant??
Tantis robis di contà, ma pal prin post da gnove edizion une robe serie cjatade su un libri di un mestri samurai Ichijo Kaneyoshi, consiliar par dos voltis di un imperator giapones tal 1470.
A tutti andrebbe offerta la possibilità di rallegrarsi bevendo del vino come modo di accompagnare il divertimento. Che altro si potrebbe aggiungere? Perfino i discorsi di Confucio non indicano quantitativi precisi rispetto al vino, tranne il fatto di non diventare molesti. Dipende da come uno regge l'alcol, non c'è una regola per questo si dice che non esistono quantitativi precisi...Se ti sei divertito al punto da sentirti su di giri e pensi di essere sbronzo, è meglio per tutti se ti ritiri presto, perchè potrebbe facilmente accadere un incidente.
Se no son attualis chistis considerazions...
Pubblicato da spirt di vin a 22:01 Nessun commento:
Iscriviti a: Post (Atom)


text:
Pe organizazion Esait, che si bat pal plen ricognossiment des selezions sportivis baschis, i socialiscj e i popolârs a vuelin spagnolizâ ancje il sport intal Paîs Basc. Daûr di cheste cjolte di posizion a son diviersis azions metudis in vore dal guvier basc che cumò al è intes mans dal partît socialist e, par stâ in pîts, al à bisugne dal jutori dai popolârs. L’ultin episodi si riferìs ae decision di fâ meti sù su ducj i mieçs uficiâi de scuadre di ciclisim basc Euskaltel Euskadi la scrite “Spagne”. La denuncie di Esait e à cjatât daurman la poie di ducj i partîts nazionaliscj bascs (PNV, Eusko Alkartasuna, Aralar, çampe indipendentiste basche).
Font: Gara, 04/06/10


text:
Ai
21 di Zenâr la Rêt Europeane pe Avualiance Linguistiche (ELEN) e à
presentât intant de audizion sul rispiet dai dirits umans in Spagne
tignude de ONU a Gjinevre un rapuart che al met adun lis violazions
dai dirits linguistics segnaladis intal stât spagnûl tra il 2007 e
il 2013. Plui che une liste sterpe des normativis violadis, il
document al centre la sô atenzion su câs specifics là che lis
vitimis di chestis violazions a contin ce che ur à sucedût. Indi
ven fûr un cuadri di discriminazion sistematiche e istituzionalizade
des lenghis altris dal stât spagnûl tant che catalan, basc e
galizian, ma ancje asturian e aragonês. Il document al sarà
presentât in Jugn intant di une session plenarie de ONU, ma in
gracie de mediazion dai europarlamentârs bascs e je za stade fate
cognossi ancje ae Comission europeane. Cun di plui e podarès jessi
la fonde par puartâ il teme denant de Cort europeane pai dirits
umans.
Font:
El
Punt Avui,
27/01/15;
Europa Press, 28/01/15; El Pais, 21/01/15


text:
France: lenghis minoritariis a sorprese te Costituzion
Daspò dal dibatiment sul ricognossiment des lenghis regjonâls che si è tignût tes primis setemanis di Mai intes dôs ramis dal Parlament, inte Assemblee francese al è stât fat bon un emendament che al previôt che a sedin cjapadis dentri te Costituzion. Il test di modifiche dal prin articul de Cjarte costituzionâl al è stât presentât dal deputât Jean-Luc Warsmann de UMP e al dîs che “lis lenghis regjonâls a partegnin al patrimoni [de France]”. In pratiche, l’emendament al à vût il vôt a pro di ducj i deputâts. Pal vicepresident de Assemblee, il breton Marc Le Fur, si trate di un fat storic pes lenghis minoritariis dal stât francês. Dut câs, altris parlamentârs a son lâts plui cui pîts di plomp, dal moment che il procès di modifiche de Costituzion al è a pene tacât e prin che al rivi insom al pues sucedi inmò di dut. Dal sigûr chest vôt al mostre che il Parlament francês al à une sensibilitât divierse di chê dal Guvier su cheste cuestion: cun di fat, juste cualchi zornade prime, la ministre pe culture Christine Albanel e veve dite che l’esecutîf nol veve chê di intervignî par modificâ la Costituzion. Cheste volte, la gnove e à cjatât rivoc ancje sui mieçs di informazion principâi che invezit, gjavât “France Soir”, no vevin fevelât piç dal dibatiment su lis lenghis minoritariis in Parlament. Cundut achel, al va ancje dite che diviers mieçs di comunicazion francês a àn frontât l’argoment in maniere prevignude e al è fintremai cui che al à fevelât di “menace ai valôrs republicans”. In realtât, ancje se e ves di passâ la modifiche costituzionâl, al reste ancjemò in pîts l’articul 2 de Costituzion che al fisse il francês tant che lenghe uficiâl de Republiche. Propit la presince di chest articul e je stade doprade fin cumò, par esempli, par impedî la ratifiche de Cjarte europeane pes lenghis regjonâls o minoritariis.
Font: Ouiaubreton, 22-24/05/08; Nationalia, 22/05/08; Món Divers, 23/05/08; Libération, 23/05/08; Journal du Pays Basque, 24/05/08; France Soir, 24/05/08


text:
Il
Parlament de Navare al à votât une declarazion che e conteste la
gnove segnaletiche metude fûr su lis stradis principâls de
Gipuzkoa, une des trê provinciis che a formin la Comunitât Autonome
Basche. La mozion, passade cul vôt dai partîts spagnoliscj e de
diestre regjonaliste (UPN, PP e PSN), e je stade po ricjapade e fate
sô ancje dal esecutîf de Navare. Dut al nas dal fat che i cartei
metûts su lis stradis che a puartin in Navare a segnalin ancje
localitâts turistichis di cheste regjon e lis compagnin cul non
Euskal
Herria,
cemût che al è clamât il Paîs Basc inte sô lenghe proprie. Sei
la diestre navare che i spagnoliscj a refudin però la partignince di
cheste regjon al Paîs Basc e no acetin duncje che i cartei i fasin
riferiment. A contestâ la segnaletiche al è ancje il delegât dal
guvier spagnûl inte Comunitât Autonome Basche ma par vie che i nons
des localitâts a son dome par basc e no bilengâi.
Font:
EFE:,
27/11/14;
Naiz:,
01/12/14


text:
Il catalan nol è une lenghe minoritarie,
ma al à la stesse impuartance di lenghis tant che l’olandês o l’ongjarês. Lu à
dite Josep-Anton Fernández, de segretarie de Plataforma per la Llengua, intant
di un incuintri public là che a son stâts comunicâts i dâts inzornâts su la
lenghe catalane. Cun cuasi 10 milions di personis che lu fevelin, il catalan al
è in diesime cuarte posizion tra lis lenghis plui dopradis de Union Europeane.
Daûr dai parametris di rilevance economiche di une lenghe al è invezit al vincjesietesim
puest, denant di lenghis tant che il serp e il rumen. Il dât plui penç al è
però chel de presince su internet, dulà che il catalan al è in otave posizion
tra lis lenghis plui ativis.
Dâts positîfs a rivin po ancje sul front de
penetrazion de lenghe inte societât, cun di fat intal ultin an si à viodût un
salt indenant dal 29% intai letôrs di cuotidians par catalan, intant che tra i
imigrâts rivâts a Barcelone si à il 30% di personis che a frecuentin cors di
catalan cuintri dal 7% di pôcs agns indaûr. Intes scuelis primariis il catalan
al è lenghe veicolâr tal 89% dai istitûts e in dutis lis universitâts publichis
plui de metât des lezions a son fatis inte lenghe proprie de Catalogne. Il
catalan nol è duncje une lenghe minoritarie, ma – e zonte la Plataforma per la
Llengua – al reste minorizât in diviers setôrs. Intal cjamp de justizie, par
esempli, lis sentencis par catalan si son sbassadis dal 14% al 6%; invezit, par
chel che al rivuarde lis etichetis dai prodots, intal stât spagnûl a esistin
199 leçs che a oblein a fâlu par castilian, ma dome dôs che a previodin che si
lu fasi par catalan. Di chi, duncje, la dibisugne di lâ indenant cu lis azions
par judâ la lenghe a deventâ un patrimoni comun.
Font: El Mundo, 17/02/12


text:
Gjenue. Une biele citât, tun paîs devastât de vuere e la miserie; un grant puart cun tantis nâfs, chel dì, ai 30 di Lui dal 1926.
Un transatlantic al stave par jevâ l’ancure. Tal puart, mil façolets al vint saludânt i lôr cjars che stavin pâr partì viers un mont a lôr discognossût. A puartavin cun lôr aduès, une cjarie pesante di siums incomplets; cirint gnûfs orizonts dulà vivi in pas. A lassavin feridis insanabilis, dolôrs e pierditis memorabilis.
Cun desolazion e aviliment e cjapà la sô piçule valis, jentrânt in gabine a vaî in solitudin. E vaì tant, che no i restarin plui lagrimis, daspò fasintsi fuarte par superâ il dolôr imagjinant la gnove vite te tiere che le spietave.


text:
- farine blancje
- spongje
- un ûf
- sal
- mieze sedonute di zucar
Pal riplen:
- meluçs ( renete ) 1 chilo
- spongje,
- zucar impalpabil
- ue calabrie
- pignûi
- zucar impalpabil
- molene gratade di pan
- canele e claut di garoful in polvar
- un limon
--
Preparazion:
Ae farine zontâ la spongje morbide, l’ûf intîr, une prese di sal, il zucar e 4 sedons di aghe clipe. Lavorâ il dut par ben, batint la paste sul plan di lavôr pâr dai elasticitât. Cuvierzile e lassâle polsâ par mieze ore tun puest clip.
Meti in muel par 15 minuts in aghe clipe la ue, spelâ i miluçs, taiantju a fetutis finis, unissiju ae ue calabrie za in muel, ai pignûi, ae scusse gratade dal limon, ae canele, al garoful, al zucar e sparniçâ parsore un bon bicjerin di licôr (chel che ti plâs di plui)
Splanâ la paste cu la mace il plui sutîl pussibil suntune tavaie apene infarinade; daspò pinelâle cu la spongje fuse.
Zontait parsore il pan gratât, dopo pogni il riplen su la paste lassant libar un bordi, spolvarânt il dut cun zucar, rodolânt la paste pâr ben sierant lis estremitâts.
Meti il “Strudel” tune plache onzude cun spongje.


text:
Ebbe dei contatti con Pre Toni quando questi ricevette un premio dal Comitato “ZUAN FRANCESC” di Tolmezzo per la traduzione della Bibbia. In quella occasione (estate 1995) Giorgio Ferigo presentò la prima edizione delle “OLMIS” di cui vi riporto uno stralcio, non prima di menzionarvi una battuta fra i due. Ferigo fa notare a Pre Toni che sarebbe stato più utile tradurre il “KAMASUTRA” piuttosto che la Bibbia. Pre Toni con calma gli rispose: “un popul san al à bisugne di chel e di chel e, dal moment che io o vevi sielte la prime vore, lui (Giorgio) al veve ducj i permes par frontâ la seconde”.
Di Giorgio Ferigo
Il VISSI CLERICÂL
Al si cjata, in chest librut, cà e là passim, e as pagjinas 80 e 81 concentrât, un vecju vissi clericâl, che a mì a mi à fat montâ la fota, e ch’i vares gust ch’al fos emendât.
Al sucêt cuant che Belina al tabaia das “lidrîs acuìlejesìs” e, daspô vê descrit il mont tantche il “disordìn da desolatsion” – vadì: “slabraton, iconoclastic, materialon, emotîf e superficiâl”, peraulas sôs – al invida ducj a tornâ a Acuilea, stant che “o podìn di che o sìn furlans parcèche o sin cristians e o sìn cristians parcèche o sìn furlans” – peraulas sôs.
Chesta sflocja i la vevi bielzà sintuda a so timp da Feo di Bean – nom d’art di Alfeo Mizzau – sôl che lui al zontava “demo”.
Poben , jo no soi cristian e no intint di diventâlu però i soi furlan, e i voi propit jodi cui ch’al mi darà o al mi gjavarà chest passapuart. E’ studiant la storia dal Friûl i ai cjatât int a trops ca veva un sistema di riferiment e un’interpretasion dal mont ch’al è dificil definî cristians. Se podaspò a ju an tibiâts o cjonçâts o sfinîts e sepulîts, ches al è un âti pâr di manias….
Al è dificil ficjâ-denti tal cristianesim Graziadio Isaia Ascoli, ch’al era gjudìo. Ma, stant ch’al era encje gurissan, e ch’al à scrit i “Saggi Ladini”, lu tignìno da cont o lu butino ta scovaça?
Al è dificil ficjâ-denti tal cristianesim Fermo Solari, ch’al era agnostic e laicist. Ma stant ch’al era pesarìn, e Pulitic di valôr – in vessino cussì – e imprenditôr di genio, lu preseìno e lo metìno da banda?
Sicheduncja, a è ora passada di pratindi che
a. a nol esisti un ufisi destinât a decidi cui e a ce cundisions che un al è furlan
b. a si vêti di vê rispiet – no dîs tolerança, ch’a è peraula cjamada di gloria, ma plena di cuintraditsions: no, i dîs propit rispiet – par chei ch’a an un sistema di “pensèr" dal dut diferent da chel dai cristians
c. a nol seti permetût a dinissun di intropâ nissun né par massa misericordia né par crocianesim di ripuart – tal buret dal Signôr.
O êsel massa-pratindi domandâ di no essi glotûts, rumiâts e digjerîts – voia o no; da vîfs o da muarts – da granda bultrima che dut conten dal cristianesim?
O êsel massa, domandâ un sfuarç di fantasia par imagjinâ un ateo o materialist, content no-pintût e furlan – salvant las dificultâts gjenerâls dal vivi, dal patî e dal murî, ch’a son compagnas par ducj?
Un sfuarç di fantasia, di studi e di rispiet almancul compagn a di chel ch’i ài fat jo vuê, e che tancj como me ogni dì a fasin tai confronts dai lôr concitadins cristians.
Da chest al dipent la pussibilitât di jessi popul, e no setta, e di spalancâ i braç a di chei ch’a rivin dongja, e ch’a saran animiscj musulmàns ròm e âta int imò.
Giorgio Ferigo


text:
Ecologjie
La ecologjie e je la sience che e studie lis relazions fra i vivents e l'ambient. Cun chest si intindin i rapuarts fra i varis vivents, fra i vivents e l'ambient fisic (par esempli cul clime), fra i vivents e i elements sociâi, economics e v.i. Si studie ancje la opare dal om su la nature.
Storie[cambie | modifiche il codiç]
Tal 1866 Ernst Häckel al à inventât la idee di ecologjie. In principi si intindeve dome il studi des relazions fra i vivents e il lôr ambient, cul timp l’ambit di interès a si è ingrandît simpri di plui.
Ogjiet di studi[cambie | modifiche il codiç]
La ecologjie e je une sience multidisciplinarie che a dopre tantis atrits siencis come la chimiche, la fisiche, la geologjie, la gjeografie, la metereologjie e v.i. La ecologjie e pues studiâ la difusion di une sole specie in tun ambient cun datis carateristichis (abitat) o e pues studiâ dute la Tiere considerade come un grant sisteme (biosfere). Une idee interessante ma une vore dibatude e je la teorie di Gaia.


text:
Europe
La Europe e je un continent avonde piçul (dome 10.400.000 km²), ma che e veve 729.000.000 di abitants intal 2000 (mancul dome di Afriche e Asie) e une grande impuartance economiche e politiche. Chest in graciis dal bon clime e dal mâr, che le bordize par trê lâts e e permet lis comunicazions tra lis diviersis areis.
I confins a son in gjenar considerâts lis monts dal Ural a Nord-Est, il Caucas a Sud-Est, par rivâ fin tal Ocean Atlantic a Ovest. A son includudis ancje un grum di isulis, come la Gran Bretagne, la Irlande, la Sicilie, la Sardegne, la Corsiche e la Islande.


text:
-Ce bielis pantianis! Al diseve il cjagniàt barbon lant lôr incuintri, no par mangjâlis ma par divorâlis.
Tal inprin al scomençave a impietosî le sô vitime cun cualchi moine, pó al si zirave par dâ doi colps di code e al si mostrave cussí a chei che stavin di chê âltre bande dal cercli che, viodint che par menâ le code al scuignive palpâsi lis balis e tacavin a ridi come mats zence che le gnove vitime a savedi ancjemó il parcé. Tal inprin, s'al ti tocjave a ti, a no tu savevis sa tu vevis di vaî o di ridi ma avonde adore, come le sciore impeliciade a tu capivis che se il vaî dal cjan al si trasformave in miaulariis di gjat a nol podeve esi cussí fat che par ridi.
Alore il cjagniat al capive ch'al veve di metisi sù lis talpis di daûr come un canguro e girant su di sè par che duç e capissin, al scomençave a fâ lâ i braz emplâts di campanelis come s'al fos un pugjil in tun ring e al'intonave baiant in ritmo une cjançon da hot-dog, duncje americane che duç a cognossin :
Uà uà uà
Uà uà uà
Uà uà uà uà uà
I merecans, ch'a son oramai dapardut s'al si trate di fâ le caritât e le publicitât tal stes timp, a erin ancje lí e a tacavin subite a cjantâ :
Jingle bells, jingle bells, Jingle all the way...
Chei âltris a i lavin daûr cun La-la-la, la-la-la-la, la-la-la-la-la-laaaa
A in d'ere simpri un o doi ch'a no vevin mai capît lis peraulis e che sa si stave atents a ce ch'a disevin enfre i dincj al si capive: Ciullar ben, ciullar ben, ciullar ti fa ben...O alc di simil parce che enfre chei ch'a batevin il ritmo cun lis mans o cui pîs a nol si capive masse.
Cualchidun, divertît e gjenerôs al tacave a ciri pes sachetis se al cjatave cualchi monede da meti in te scudjele che l'assistent dal barbon al puartave sù le schene lant ator dal cercli. Il cjagnut, al veve capît da un piès che sa nol faseve le colete, a nol veve da mangjâ e al tacave a zirâ enfre le int a pene ch'al sintive sunâ lis campanelis.
Altris e cjalavin dome il barbon e a someavin contents dal spetacul. Le siore impeliciade a scomençave a ridi ancje jê. A ridi?
A pene ch'al rivave a fâle ridi, il sguart dal barbon al si faseve di fuc e di glace e come un lupo devant di capucetto rosso al si butave sù di jê cun aviditât. Le int, simpri pronte a dubitâ a someave ch'a si fermàs di ridi, ma no, a rideve, a rideve come che puâre sciore che par un moment, paralizade dal panic, a ere pronte a scjampâ.
Ma oramai il barbon al tacave a lecài lis scarpis sul devant e sul daûr e semai le sciore in chê dí a veve i stivâi alore a ere freade. Subite. Imediatamenti.Finide.
Jê a no si rindeve cont, ansit, a faseve magari une cjareçe al barbon ch'al continuave di lâ sù e jù pai stivâi lecant, nulint, lustrant, sunant lis sôs campanelis cui braz che lavin sù e jù e cun le code ch'al menave di ca e di là.
Daspó, rivât tal pont cruciâl al dave une starnudade par che ducj a si rindin cont ch'al ere ore di tirâ fûr i becins. Semai, le int a no rideve avonde, alore al barbon a i vignive une vêre starnudarole e il pont culminant al rivave cuant che enfre le starnudarole e le contentece il cjagniat barbon, cunt tune strete di balis al mandave sù une pissade sul prin ch'a i capitave. Content o no content, il malcapitât al faseve ridi ancjemó di plui e i becins a scomençavin a tintinâ simpri di plui in te scudjiele strenzude come une siele sù le schene dal cjagnut che oramai, sa nol sintive il tin tin di une palanche al si fermave e al si poiave cuintri lis gjambis di chel che forsit masse mone a nol veve capît cê ch'al veve di fâ a 4 dîs sot Nedâl par vê le cussience in pâs.
Tal indoman...
O tornarês ben a sintî le finâl, no?


text:
SIMPRI BOGNS. Silvana Schiavi Fachin, “99 peraulis. Fevelâ cul mont”, S. Vît dal Tiliment 2014
“L’obietîf primari di chest progjet al è chel di puartâ i fruts de scuele de infanzie e primarie a scuvierzi, planc a planc, lis analogjiis e lis diversitâts che a esistin tra i mûts di viodi il mont, lis manieris di compuartâsi, lis crodincis e lis opinions dai popui e a individuâ lis corispondencis e lis diferencis che a esistin jenfri i elements dal sisteme (morfologjic, sintatic e lessicâl) che lis lenghis dal mont a doprin par pandi la diversitât culturâl.”
Cheste volte nol è un libri chel che o presentìn, ma une scjatule, une scjatulute di 9 par 8 par 3,5 centimetris, cun dentri 99 schedis, ogni schede une peraule. Cjapìn a câs la numar 50: Campanele, bucaneve, snowdrop. Nêf, neve, snow cuntun biel dissen a colôrs. Sul daûr de schede o cjatìn un esempli di haiku (fat dai fruts de scuele primarie di Bordan), une spiegazion di ce che al è un haiku, di ce che e je une silabe e di ce che e je une campanele, ancje cuntun dissen (in blanc e neri). In altris schedis o podarìn cjatâ disleelenghis, proverbis, cjantis, mûts di dî, tiriteris e v.i., simpri compagnâts di notis che a judin i fruts a capî miôr i aspiets carateristics des lenghis e des culturis che lis doprin.
No dome furlan e talian, duncje, ma ancje inglês, francês, spagnûl, todesc, portughês, sloven, ladin e fintremai gjaponês, aramaic, ebraic e ancje (ma sì) triestin e venit. Par vie che il mont al è une vore grant e svariât.
In plui, la scjatule e conten ancje doi piçui dépliants: un cu la bibliografie resonade des oparis consultadis e di consultâ e cu lis biografiis dai autôrs citâts, e chê altre cun notis didatichis, di li che o vin gjavât fûr il nestri incipit.
Une viere detule furlane e dîs che lis surîs bisugne lassâlis che lis cjapi il gjat. Che chel al è il so mistîr. Duncje, se si vûl insegnâur ai frutins il furlan (e no dome il furlan) al è ben fâsi vuidâ di cui che al sa. Che al sa di didatiche, di linguistiche comparade e di didatologjie. Par lungje esperience e par vastitât di studis. Silvana Schiavi e à tignût par agns (parie cul benemerit professôr Nereo Perini) la inovative catedre di didatiche des lenghis modernis inte Universitât dal Friûl. E sa benon di ce che e fevele. Cumò lis mestris a àn dome di lassâsi vuidâ di cheste scjatulute cetant colorade. ❚
Laurin Zuan Nardin


text:
Une isule in lote pal autoguvier
La Corsiche e gjolt di un status aministratîf plui dongje di chel dai teritoris “di là dal mâr” tant che la Martiniche che no di chel des regjons “continentâls”. Cun di fat e je une Coletivitât Teritoriâl cun competence direte ancje su materiis impuartantis. No à un Consei regjonâl, ma une Assemblee cuntun esecutîf. Al è il risultât di un procès di decentrament unic intal stât francês, partît sul imprin dai agns ’80 in gracie de lote puartade indenant dal nazionalisim cors, sei politic che armât.
Tra i moments fondatîfs dal moderni nazionalisim cors si àn i “fats di Aleria” e la repression che i è vignude daûr. Ta cheste localitât, 40 agns indaûr, un grup di militants al veve ocupât la aziende vinicule di un pied-noir (francês de Alzerie) par denunciâ la sô responsabilitât intune gruesse fraude e di Parîs a vevin rispuindût cu la ocupazion militâr de aree e cuntun assalt cun muarts e ferîts. ❚
✒ Carli Pup


text:
FRIÛL EUROPE. Merkel, Hollande e la Europe cence unitât che e à pôre de diversitât
Chê de economie, chê des relazions cul rest dal mont, chê dal cambiament climatic e chê dai dispatriâts. A son lis cuatri cuistions di fonde che a tocjin la Europe che e je e soredut che a mostrin la Europe che e mancje. Vie pal ultim mês a àn vût plui rilevance soredut la seconde e la cuarte, che in tancj câs, a tacâ de Sirie e de Libie, a son une vore leadis une cun chê altre.
Ai 7 di Otubar chescj argoments a son stâts frontâts, cun solenitât, de bande de cancelire todescje Angela Merkel e dal president francês François Hollande, che si son presentâts in cubie alì dal Parlament european, compagn dai lôr predecessôrs Hemut Kohl e François Mitterand tal 1989. I doi a àn fevelât des crisis e des disfidis che la Europe e à denant di se, de necessitât di mantignî e di rinfuartî la unitât europeane e dai principis e dai valôrs di fonde de Europe e de sô integrazion: pâs, justizie, democrazie, libertât e solidarietât e, insom, umanitât.
A pensâi ben al è ce che a cirin chei che a scjampin de fam e soredut de vuere e che a vegnin in Europe cun chê di cambiâ in miôr la lôr vite. Magari cussì no, al è ancje ce che a stentin a cjatâ, tra bariduris reâls e psicologjichis che a vegnin fatis sù dilunc vie di chê che e ven clamade «la vie balcaniche» e no dome alì. Merkel e Hollande a àn batût propit su chescj aspiets: cuintri dal populisim nazionalist, razist e antieuropeist che al cres un pôc in ducj i stât e a pro di un rilanç de azion de Comission europeane, in gjenerâl e cun riferiment specific a imigrâts e dispatriâts.
Al è dificil no cjatâsi in cunvigne cun chês peraulis, ma al è ancjemò plui facil marcâ cetantis contradizions che chês stessis a palesin. Cun di fat Merkel e Hollande a fevelin di Europe unide, ma no proponin nuie di gnûf e di inovatîf rispiet ae Europe dai Stâts di cumò, che propit par chel e je scjafoiade dai diviers nazionalisims.
Di une bande, a critichin la mancjance di cûr e di vision strategjiche di tancj lôr coleghis. Ma di chê altre a fasin sù par jù compagn ancje lôr, in particolâr il president francês, che in chê ocasion al à provât a rilançâ in clâf europeane la classiche ‘grandeur’ – forsit cence nancje rindisi cont che no so plui i timps di une ‘leadership’ francotodescje – e al à stigmatizât la politiche ongjarese al confin cu la Serbie, dismenteantsi che la France no à fat tant diferent tra Menton e Ventimiglia.
Al è chel stes Stât francês – e nol è un câs… – che al à une pôre mostre de diversitât linguistiche, là che ai 24 di Otubar tancj di lôr, de Bretane ae Ocitanie, dal Paîs Basc ae Corsiche, si àn dât adun in place in non des lenghis propriis e dai dirits. In chest sens Parîs al è in buine compagnie, stantche europeisim di façade, ipocrisie in cont di imigrâts e dispatriâts e mancjance di rispiet pes minorancis si cjatin ancje inaltrò.
Par esempli tal Stât talian, là che a Rome pe riforme dal servizi public radiotelevisîf si fâs fîs e fiastris tra lenghis e comunitâts e a Gurize si fâs fente di nuie denant des cundizions di tancj di lôr che a son incjampâts te jungle in bande dal Lusinç.
Intant che in Polonie la maiorance dal 51% di lôr che a son lâts a votâ i à dât il podê ai nazionaliscj conservadôrs di Prawo i Sprawieliwosc, che a prometin di «puartâ Budapest a Varsavie»… ❚
Marco Stolfo


text:
Intal 2014
il guvier de Comunitât Autonome Basche al metarà un milion e 300
mil euros par dâi un sburt al procès di normalizazion linguistiche
inte justizie, di maniere che sei i funzionaris che i citadins a
vedin la pussibilitât di doprâ l’euskara ad in plen ancje ta
chest setôr. Si trate dal progjet “Auzia Euskaraz” che ai 2 di
Dicembar al è stât presentât denant de comunitât juridiche che e
opere te CAB. In dì di vuê notificazions, citazions e iniunzions a
puedin za jessi dutis preparadis sei par spagnûl che par basc,
intant che tal 63% des pratichis judiziariis al è garantît ancje
l’euskara. L’obietîf che si vûl rivâi al è però chel che, di
cuant che un avocat al invie une pratiche ae sentence finâl, il
percors judiziari al puedi jessi fat dut par basc. Par decidi lis
strategjiis miôr par rivâ a di un tant, si metaran sù un grup di
lavôr par ognidun dai diviers operadôrs judiziaris che a partecipin
a chest percors e une comission interistituzionâl che e fasarà di
coordenadore e che e decidarà lis azions di meti in at pe
normalizazion dal euskara ancje dentri de justizie.
Font:
Te interesa – Pais Vasco, 02/12/13


text:
sabato 24 gennaio 2009
Archeologie contadine
Une culture piardude ancje se cualchi segno el reste atôr...
giovedì 15 gennaio 2009
Culture alcoliche..a scuele!
martedì 6 gennaio 2009
Culture gastronomiche
lunedì 5 gennaio 2009
Une biele iniziative
domenica 4 gennaio 2009
Culture alcoliche?
Une biele opinion ven dal blog di Aristide, dulà che si pon il probleme di duç chei che lavorin tal mond dal vin. Alore bisugne fà un censiment dai astemis e proponi lor un gnuf lavor: puartà ator la int che lavore in chist setor, cence pericui. Cuissà se si sbasarà a 0.2 il tas alcolic di tolerance par guidà (alias nancje un MonCherì) se chiste idee puès ciapà fuarce. Di sigur bisugnarà ancje al plui prest procurasi une robe cussì...
sabato 3 gennaio 2009
A spâs pa ret...
giovedì 1 gennaio 2009
Bon Principi!!!
Bon principi di an a ducj!!!!
Par continuà a fa fieste ûs segnali une gnove iniziative da Cantine Pitars a S. Martin...
Par tornà a scuviarzi alç, par no banalizà lis fiestis,
par fà i buins proposit da principi di an...
L’Associazione Musicale “Bertrando di Aquileia”
di S. Giorgio della Richinvelda
in collaborazione con la Cantina Pitars
di S. Martino al Tagliamento
ha il piacere di augurare Buon Anno Nuovo con il
C O N C E R T O
dell’Orchestra Giovanile
dell’Accademia Zinaida Gilels
costituita da allievi e maestri delle Scuole di Musica di S. Giorgio, S.Vito al Tagliamento, Pordenone e Portogruaro
violini solisti: Laura Bortolotto, Paolo Tagliamento
Musiche di J. S. Bach, A. Vivaldi, T. Vitali, F. Kreisler
S. Martino Tagl.to, Cantina Pitars,
via Tonello 10/A
sabato, 3 gennaio 2009, ore 20.30


text:
Il
sisteme eletorâl in Bosgne al previôt che i puescj a sedin dividûts
tra i elets daûr di cuotis etnichis che a previodin cuatri
categoriis, ven a dî bosgnacs, cravuats, serps e altris. Intes
ultimis elezions si à però viodût che la partignince etniche e
pues deventâ un element secondari denant dal obietîf di jessi
elets. Par esempli te entitât serbe de federazion (Republika
Serpska) si à vût un elet che si veve presentât tant che “altri”
cuant che tes elezions locâls di doi agns prime si veve declarât
“bosgnac” e un altri che prime si veve presentât tant che
“bosgnac” e cumò si à notât come “cravuat”. Un tant al è
stât pussibil par vie che par ciertis categoriis no jerin avonde
candidâts. La comission eletorâl e à però fat savê che no si
pues confermâ la elezion di cui che intai ultins agns al à declarât
partignincis etnichis diviersis.
Font:
Balkan
Insight,
15/12/14


text:
Daûr di ce
che a vevin concuardât intes setemanis stadis, CiU e ERC a àn metût
jù il stampon de Declarazion di sovranitât dal popul catalan, prin
pas intal procès par rivâ ae indipendence de Catalogne. Lis dôs
fuarcis politichis plui votadis intes ultimis elezions catalanis a àn
presentât il test ai 10 di Zenâr e, te stesse zornade, lu àn zirât
ai rapresentants di chei partîts, tant che ICV-EUiA, CUP e PSC, che
a podaressin sotscrivilu ancje se cun cualchi modifiche. Il document
al è svilupât su sîs ponts: il prin al dîs che la sovranitât i
spiete al popul catalan; il secont al fevele dal dirit ae
autodeterminazion tant che di at di legjitimitât democratiche; il
tierç al bat sul principi de trasparence e sul dirit dai citadins a
vê plene informazion sul procès di autodeterminazion; il cuart al
impegne a inviâ, intant dal procès, un dialic cul stât spagnûl,
cu lis istituzions europeanis e cun chês internazionâls; il cuint
al mostre la volontât di restâ inte suaze de Union Europeane; e
l’ultin al previôt di bati ducj i percors democratics par rivâ a
esercitâ il dirit ae autodeterminazion.
Font:
Gara, 11/01/13


text:
“Il bilinguisim pai fruts, une cjarte
impuartante di zuiâ pe vite”. Al è il sproc che al compagne la gnove campagne
inviade de aministrazion regjonâl de Bretagne e di chê provinciâl dal
Penn-ar-Bed / Finistère par sensibilizâ i gjenitôrs a iscrivi i lôr fîs intes
scuelis là che si dopre il breton tant che lenghe veicolâr. “I programs des
scuelis bilengâls a son compagns di chei altris – e dîs la campagne – e alore
dulà isal il vantaç? Il bilinguisim al jude a imparâ altris lenghis, si trate
di une cjarte impuartante di zuiâ intun mont viert e globalizât”. Par chest
Regjon e Provincie a invidin a cjapâ la strade de educazion bilengâl za a partî
de scuele de infanzie. In Bretagne i percors pussibii a son trê: lis Diwan, scuelis
a imersion privadis ma associadis al sisteme public; lis Div Yezh, scuelis
publichis bilengâls; e lis Dihun, scuelis privadis catolichis bilengâls.
Font: Région Bretagne,
23/01/12


text:
domenica 15 maggio 2011
Bottega Friulana
domenica 1 maggio 2011
I poetas dal vin
Del bel Turro (Torre) sulla sponda
il buon vin alligna e abbonda
che del dolce Berzamino
ne berrei per poco un tino:
e vorrei sempre esser solo
nel ber a tazze piene il buon Pignolo.
E le storie va indenant contand ancje cimut che i produtors spedivin in dute
l'Italie e ancje "al Franco e all'Ispano".
E par finì un brindisi di un anonimo al Picolit:
O Picolit, o liquido tesoro
Figlio gentil di friulane viti
...........................................
Fra splendidi piacer di lieta mensa
Le tacce irrora, e con nettaree stille
Risveglia in sen le provvide faville.
Buine fieste dal prin di Mai !! Vualtris che podes festegià......
mercoledì 30 marzo 2011
ESRA.FVG 2
lunedì 7 marzo 2011
A proposit di modis...
Marco Malvaldi -La briscola in cinque
L'à propit reson! cumò duç espers che zirin dis minus il vin ta tace par dagj aiar (come se no savesin che i parfums a fuarce di zirà il vin a svaporin), che come Albanese l'à ben mostrat ta so parodie rivin a sintè l'odor da rose pastanade daur cjase dal sindic, e poi magari simpri parce chel va di mode misturin savors, che fasin vignì fur len e amar.
Magari mior dos nozions siguris che tante cjacare. Ma mi a parut che si è scuminzat a sbassà lis alis e che la crisi vedi moderat ancje chistis personis. Insome sin tornas al classic che non pase mai di mode: preparazion e judizi.
domenica 5 settembre 2010
Le vendeme e i trois dal vin
Un poc lontan le Alsazie, magari plui dongje le Sardegne, ma cumò l'è propit un biel stà cui colors da vis che cambin, cun le ue pronte e cun le fadure che si viot tra chei che son al lavor.
Cimut sarae chiste vendeme? Di sigur plui abondante da precedentis e dopo....si scuviarzarà tra cualchi mes in cantine
martedì 13 luglio 2010
Libris e vin fasin culture!
In Friul fas part di chiste cjadene di hotel:
HOTEL RELAIS L’ULTIMO MULINO - Fiume Veneto (PN)Tel. +39 (0434) 957911 - Fax +39 (0434) 958483info@lultimomulino.com - www.lultimomulino.com.
Propit un biel sisteme di fà culture!!!!
domenica 4 luglio 2010
Friul, vie dai savôrs - Cene special
Par ve plui informazions e prenotasi:
info@friuliviadeisapori.it
www.friuliviadeisapori.it
lunedì 3 maggio 2010
Albergo difondut
Mi mancje dome une robe: il licor di olivello spinoso.
Ameti le mè ignoranze, no sai di ce che si trate..
domenica 11 aprile 2010
Amis dal zardin
Primavere e i zardins si colorin.
Il 16 di mai je fieste dai amis dai zardins e rimirà tanç biei colors magari in cualchi aziende che sepi ofrì ancje bon bevi, nol è mal.
Partecipi a chiste iniziative le Tenute di Blasig e le Cantine Pitars.
PS Poi magari dopo ve fat un mazet domandait a jaio il furlanar un vas biel come le so creazion ripuartade in ta fotografie!!!
martedì 16 marzo 2010
Seso ancjemo a bevi coca-cola?
Ven siarât l'an cun la Coca Cola ma soi sigure che NISUN mi vedi scoltade!
Dopo il letargo invernâl tornin a fevelà da robis che nus intrighin di plui: i vins.
Ancje il numar di gjenâr-fevrâr da Patrie dal Friul (www.lapatriedalfriul.org) si è viart cun une interviste a Gianola Nonino, su une passion di fameè come le sgnape Nonino e il premi Risint d'Aur. Sì propit le passion e permet a cualchi desideri, che in su lis primis, disen no realizabil, di deventà realtât. E propit le pasion dal vin a tornât a fà parti il blog di sommelier furlane...
martedì 24 novembre 2009
I Gnognosaurs
Altris informazions e gnovis si puedin cjatâlis li dal blog dai Gnognosaurs http://www.gnognosaurs.blogspot.com/ dulà che a son ancje zûcs, strichis ineditis, contignûts di scjamâ e lis indicazions par ritirâ Gnogno-gadget gratis.
Par informazions:
Andrea Venier mailto:Venierdreevenier@yahoo.it
Libreria Ribis tel. 0432 505282
...ancje lôr an fate le Vendeme.... e poi cuissà che nol vegni fûr une striche che consei ai fantàs di bevi pôc e ben....
domenica 13 settembre 2009
Teatri e vin...
mercoledì 2 settembre 2009
Vendeme...
martedì 4 agosto 2009
Viandans dal vin in Europe
martedì 23 giugno 2009
Visite in cantine!!!
giovedì 18 giugno 2009
Fuoco lento
domenica 5 aprile 2009
Maî in Musiche
Dismenteavi: se no si pol il 10, provait il 8 di maî as nûf di sere stese cantine, chiste volte cun le corâl Mangart di Tarvisio (ingres libar).
martedì 31 marzo 2009
Ancjemò su le crisi...
lunedì 30 marzo 2009
Il mior formadi USA?
lunedì 16 marzo 2009
Salûs da Tiare di Erasmo
Bon brindisi!


text:
Ai
3 di Jugn Dàvid Grosclaude, conseîr regjonâl de Aquitanie e
president dal Partit Occitan, al à fermât il siopar de fam che al
veve inviât vot zornadis prime tant che forme di pression sul guvier
francês che di un an al tignive blocât il decret pe creazion di un
Ufici public pe lenghe ocitane che lis Assembleis regjonâls de
Aquitanie e dai Pireneus di Mieç a vevin decidût di meti sù. Dopo
vê cirût in dutis lis manieris di sblocâ la situazion, Grosclaude
al veve inviât un siopar de fam che in plui di cjatâ une grande
poie framieç de comunitât ocitane al à puartât su la cuistion la
atenzion internazionâl. Ancje in gracie dal scjas jevât de
iniziative, no dome la ministre francese pe educazion e pe culture e
à comunicât in maniere uficiâl la nassite dal Ufici dentri dal
Astât, ma e à ancje fat savê che il stât al parteciparà sei al
so funzionament, che al so finanziament.
Font:
Jornalet,
04/06/15;
VilaWeb, 04/06/15;
EFA, 04/06/15


text:
Storie antighe
Le Storie antighe al e' il complès dai aveniments culturâls e politics pui impuartants dal inizi de storie dal om,fin al periodo de Alte etât di mieç. In gjenerâl cn cheste peraule,si intint il periodo storic,daspo de preistorie da l'introduzion de scriture ,fin ae colade dal imperi roman in tal 476 daspo Jesu Crist.
Tabele dai contignûts
Il studi de Storie antighe[cambie | modifiche il codiç]
Le principâl dificultât dal studi de Storie antighe al e' il fât che no dute le storigrafie antighe je rivade ai nestris dîs e nome une part e je documentade. Da une bande,no dutis lis civiltâs antighis an lassât documents par podê burî lis lôrs cognossincîs.Ancje ,par esepli,le stesse storigrafie romane,une vore prolifiche,presinte cualchit vueit:al e' il câs dal tratât Ab Urbe conditia libri dal storic Tito Livio,opare scrite in tal I secul in 142 volums,dai cuâi,nome 35 Periochae son rivâs a noatris.
Par apî miôr il mont de antichitât,i stud^^ios scuegnin alore basasi su lis risultivis de archeologie e dai documents e oparis leteraris.Le archeologie al e' l studi des civiltâs antighis mediant il ritrovament e le anàlise dai reperts cjatâs. A traviers de archeologie ,i studiôs cirin di capî cemût che i popui de civiltât antiche an vivût.
Cu il studi dai reperts,i studiôs si basin ancje parsore chel che i storics de antichitât come Erodoto,Polibi,Livio,Svetoni,Tucidide,Tacit,nus an lassât.
Cronologie[cambie | modifiche il codiç]
Pristorie[cambie | modifiche il codiç]
- atôr dal an 2 000 000 p.J.C - Inizi dal cuaternari
- atôr dal an 300 000 p.J.C - Inizi dal paleolitic
- atôr dal an 10 000 p.J.C - Inizi dal mesolitic
- atôr dal an 9000 p.J.C - Inizi dal neolitic
- atôr dal an 8000 p.J.C - Introduzion de ceramiche
- atôr dal an 7000 p.J.C - Scuviarte dal metal tal Orient
- jenfri il 6000 p.J.C e il 5000 p.J.C - Difusion de vuarzine te Mesopotamie,invenzion de ruedule.
Aveniments impuartants[cambie | modifiche il codiç]
- dongje dal 3100 p.J.C - Prins documents scîs cu le scriture a coni,cjatâs te citâs di Suse e Uruk
- dongje dal 3000 p.J.C - Invenzion de scriture eroglifiche in tal Antîc Egjit.
- dongje dal 2550 p.J.C - Costruzion de Piramide di Cheope.
- dongje dal 2500 p.J.C - Adomesticament dal bo di vite, Etât dal bronç in Europe.
- dongje dal 1750 p.J.C - Inizi de dinastie Shang in Cine
- dongje dal 1600 p.J.C - Inizi dal domini Itite
- dongje dal 1500 p.J.C - Aparizion dal prin alfabet
- dongje dal 1284 p.J.C - Bataie di Quadesh
- dongje dal 1200 p.J.C - Vuere di Troe
- dongje dal 1180 p.J.C - Distruzion dal Imperi Itite.
- dongje dal 1125 p.J.C - Dinastie Zhou in Cine.
- dongje dal 1100 p.J.C - Svilup dal prin alfabet fevelât
- dongje dal 800 p.J.C - Nassite des citâs-stât grechis.
- 776 p.J.C - Date tradizionâl de I Olimpiade.
- 753 p.J.C - Fondazion di Rome.
- 512 p.J.C - Masime estension dal Imperi Persian sôt Dario I.
- 509 P.J.C - Inizi de Republiche Romane.
- dongje dal 500 p.J.C - Nassite de civiltât dai Maya.
- 490 p.J.C - Bataie di Maratone jenfri Grecs e Persians.
- 409 p.J.C - Fin de Uere tal Peloponneso
- 323 p.J.C - Muart di Alessandri il Grant
- 264 p.J.C-241 - Prime uere puniche
- 221 p.J.C - Qin Shin Huang unifiche le Cine
- 202 p.J.C - Dinastie Han in Cine
- 202 p.J.C - Bataie di Zame
- 149-146 p.J.C - Tiarce uere puniche,distruzion di Cartagjne.
- 146 p.J.C - Conquiste de Grecie de bande dai Romans.
- 49 p.J.C - Uere civîl romane jenfri Cesar e Pompeu.
- 44 p.J.C - Muart di Cesar,inizi dal Imperi Roman.
- 0 - Nassite di Jesu Crist.
- 14 - Muart di August.
- 33 - Date tradizionâl de muart di Jesu Crist.
- 117 - Massime estension di Rome sôt Traian.
- 220 - Colade de dinastie Han in Cine.
- 313 - Edit di Milan.
- 325 o 328 - Il Re Ezane di Axum si converîs al cristianisim par opare di San Frumenzi.
- 328 - Bataie di Adrianopoli.L'esercît roman ven sdramassât da lis tribu' gjermanichis.
- 391 - L'imperadôr roman Teodosi I declare le religjon pagane fûr de leç in favôr dal Cristianisim.
- 395 - Division jenfri l'Imperi Roman d'Ocident e l'Imperi Roman d'Orient.
- 410 - Rome sachegjade.
- 476 - Romulo Augustul ultim imperadôr.


text:
Il
gaelic al è lenghe uficiâl e nazionâl de Republiche de Irlande e,
par cheste reson, al varès di jessi tignût des istituzions
europeanis tant che lenghe couficiâl. Intai fats il gaelic irlandês
si cjate intune situazion particolâr là che, si ben che la UE i
ricognòs chest status, e je in vore une deroghe che no i garantìs i
dirits ricognossûts a chês altris lenghis couficiâls e ai citadins
che lis fevelin. Sot dai sburts rivâts de Irlande, la direzion dal
Parlament european e à cumò decidût di gjavâ cheste deroghe e cul
2017 e varès di meti a disposizion a man a man plui risorsis par
cuvierzi lis spesis di traduzion e di interpretariât.
Font:
Sinn Féin,
08/02/16


text:
sobota, 23. junij 2007
...une lenghe artificiâl
Dutis lis lenghis leterariis ancje il talian, todesc, sloven, ongjarês e v.i. a dopravin (simpri) e a doprin neologjisims e archaisims tant che imprescj par difindi la lenghe di influencis forestis.
Di fat i lenghis modernis (almancul in Europe), si pues dîlu, a son dutis lenghis inteletuâls, artificiâls - ancje il talian e il sloven.
Parcè no dâ al furlan chel istès dirit di jessi une lenghe leterarie ven a dî inteletuâl e artificiâl?
Se lis lenghis no doprassin chest mieç impuartant (ancje se al semee di jessi artificiôs e pôc naturâl), o varessin vuê in Europe largjis areis di „dialect continuum” o par furlan (neologjisim?) un continuum dialetâl, une rêt di dialets, o varessin un lengaç miscliç, p.e.
di Clanfurt fin a Sofie un miscliç sud-sclâf (jugoslâf).
Chei che no vuelin dâ la impuartance, significance, che no àn a cjâr il patrimoni culturâl indipendent, a disin in mût pragmatic che la lôr lenghe e sedi dome une fevelade dome un mieç di comunicazion e nuie altri e cussì no ur impuarte une gazete dal insegnament tes scuelis, di imparâ e elaborâ une lenghe standard, leterarie.
Chei a cjapin la lenghe furlane par une fevelade locâl, un mût di fevelâ, chel istès al sucêt in Carintie o Val Cjanâl o in Resie, dulà une part de minorance slovene no vûl vê nuie ce fâ cun la lenghe slovene standard.
Agns indaûr cuant che o soi stât in Resie, mi spiegavin che la int di Resie e fevele une specie di dialet rus, in Carintie a son chei che a disin che a fevelin un dialet windisch e no vuelin nancje sintî di une lenghe standard slovene. Il tiermin windisch, cjatât fûr dai fuarcis nazionalistichis todescjis dopo il referendum popolâr dal 1920, lu doprin e lu dopravin par meti dongje un gnûf popul: slovens che no son slovens plui, ma une specie di todescs.
Ancje lis lenghis piçulis tant che il furlan a àn un dirit di vê une so forme standard e di jessi insegnât tes scuelis.
Avtor Janez Erat ob 14:15
1 komentar:
-
- Skrbnik spletnega dnevnika je odstranil ta komentar.
- ponedeljek, 25 junij, 2007
Naročite se na: Objavi komentarje (Atom)


text:
La cisile, simbul de primevere (o Vierte) tal imagjinari dai furlans e intune innomenade cjançon
«Je tornade Primevere». Al baste intonâ chestis trê peraulis par inviâ lis bielis vôs dai furlans ae famose cjantose di Luigi Garzoni: Cisilute. «Ancje tu, tu sês tornade / cisilute ti vuei ben / vorès dâti une bussade / e tignîti sul gno sen.» Chestis riis, come dute la cjançon, il test al è di Giovanni Battista Gallerio, si poin plenis di serenitât su di une melodie di sium.
Un cjant che al è al stes timp preiere e niçule, come il svol di une cisile che e torne e che e mene cun se, par dut il Friûl, il cîl celestin e l’aiar fresc. Un cjant di amôr, tra i plui bei dedicâts al volatil simbul di chest mês di Març. Un invît a gjoldi la Primevere che e rive, disincjantâts e plens di sperancis, zuiant e cjareçant la cisile che e ven.
Come che al dîs il poete: «Fâs culì la tô cjasute / di stecuts e di pantan», l’uciel lizerin cu la code a so mût, che si poie sui cuvierts e al fâs il so nît, al è jentrât tal imagjinari dai furlans tant che simbul di pâs, di cjase, e la vilote di Garzoni e à cognossût, a dî il vêr in pôc timp, une largje fortune e diviersis versions. Dutis bielis, in virtût de spontaneitât de musiche e des peraulis dal origjinâl. A partî di cheste, a ‘nt son nassudis variis voltadis in forme corâl, in maniere spontanie o plui organizade, magari a cuatri vôs masculinis, come chê cjantade dal Coro de A.N.A., o chês par vôs soliste, interpretadis di Dario Zampa, Beppino Lodolo, la zovine Zuleika e cetancj altris, fin ae version resinte in clâf soul dal FVG Gospel Choir. Il cjant Cisilute nol va mai in dismentie.
A partî dal proverbi: «San Benedet, e torne la cisile sot dal tet», il leam tra l’autôr Luigi Garzoni e il peraulant paisan Gallerio, la cisile, e in gjenar i simbui dal Friûl plui sclet, nus invidin a pensâ aes bielis Primeveris furlanis passadis. Scoltâ - e ce tantis versions che si cjatin su internet! - ma inmò miôr, cjantâ cheste cjançon, nus stice a fâ biele la gnove stagjon. Nus invoie a cjatâ in dutis lis Primeveris, e al vâl ancje par cheste, la cisilute amie dal nestri Friûl. «Reste pûr, reste poiade, / cisilute, su chel len». ❚
✒ Alessio Screm


text:
Racueltis di firmis popolârs, la storie
Vie pe storie resinte, e je stade plui di une racuelte di firmis popolârs, cun risultâts plui o mancul fortunâts.
La plui innomenade e je stade daspò dal 1976, dopo dal taramot. In chê volte, popolazion e istituzions di chenti si son mobilitadis par racuei lis firmis che a coventavin (almancul 50 mil) par une propueste di leç di iniziative popolâr par domandâ la nassite di une universitât in Friûl. Lis firmis a forin ben 125 mil. Il popul furlan al mostrave la volontât di scometi sul so futûr partint de formazion alte, de cognossince, dai zovins.
Par dîle cun pre Checo Placerean «il Friûl al à di saltâ fûr dal taramot cul cjâf e no pai pîts». Si à di dî che la Universitât dal Friûl e je nassude, ma no je propit un ferâl pe culture furlane, anzit…
Intal periodi 1981-1983 si fâs une petizion par presentâ une propueste di leç di tutele des trê minorancis dal Friûl, furlane, slovene e todescje. E fo promovude de sezion furlane de A.I.D.L.C.M., Associazion Internazionâl pe Difese des Lenghis e Culturis Menaçadis, cun prins firmataris Adrian Cescje, Samo Pahor e Max Pachner, todesc di Sapade/Plodn. Lis firmis tiradis dongje a forin 50.000, presentadis a Rome a Nilde Iotti. Une iniziative che e je coventade a meti un pont fer tes propuestis di leç in chel cjamp: e veve ancje une sezion gjenerâl che e podeve jessi buine par altris minorancis, e sburtave i parlamentârs a lavorâ.
La propueste par dâi une forme istituzionâl diferente ae Regjon no je gnove: intal Mai dal 1977 la conseire regjonâl dal Moviment Friûl, Cornelia Puppini, e presente une propueste di leç costituzionâl pe «istituzion de regjon Friûl a Statût speciâl e de regjon Vignesie Julie a Statût speciâl». Daûr di chel dibatit, intal 1984 si siere la racuelte di cartulinis-referendum, promovude di Onde Furlane, favorevulis ae istituzion di une Regjon Friûl: a ‘nd rivarin ben 93.541.
Une racuelte di firmis par vê une sede RAI a Udin e fo une gnove iniziative fate intal 1995-96. Il comitât promotôr al fo inviât da la Vita Cattolica di bonsignôr Duilio Corgnali.
Lis firmis tiradis sù par dut il Friûl a forin passe 54.000, consegnadis al President de Republiche di chê volte Scalfaro, che al disè che lis varès ziradis al president de Rai. Ma come che si viôt impiant il televisôr su Rai3 Regjonâl, clamade di chei dal comitât Tele Barcola, e je lade strucje. ❚
✒ Dree Venier


text:
EDITORIÂL - In Regjon a àn voie di fânus fâ la fin dai cunins te padiele
✽✽ Di pôcs dîs si son tornadis a vierzi lis scuelis e il nestri pinsîr al pues dome che lâ a chês miârs di fameis che ancje chest an a àn dit di sì al insegnament dal furlan. No cate dut, o zontìn nô, viodudis lis tantis lacunis che, ancjemò vuê, il studi de marilenghe al presente inte sô ativazion pratiche. No molarìn mai di denunziâ chei dirigjents che a scuindin lis domandis intai scansei, che no fasin informazion e che mâl a sopuartin lis domandis rivadis. O chei docents, e e je chê altre muse de medaie, che a svilissin i cors, metint di mieç ae serietât de didatiche la facilonarie de filastrocje.
✽✽ Ancjemò une volte al è il popul, intindût tant che insiemi cussient di personis diviersis tra di lôr, ma cun lidrîs comunis, plui indenant de politiche e des istituzions. La adesion al furlan e dimostre cemût che il ricognossiment de identitât nol sedi peraule vueide o voie inteletuâl, ma propit un ricognossi la realtât, cence tancj zîrs di peraulis o precisazions.
✽✽ Une art straordenarie chê des precisazions che e je daûr a rivâ ai siei nivei massims cuant che in bal a son leçs e decrets che a rivuardin lis minorancis linguistichis dal stât talian. Scomençant de definizion stesse di minorance. Su chest pont preliminâr si à di ribati che il furlan al è la lenghe de maiorance dai abitants di cheste regjon e di chest o varessin di visâsi plui dispès cuant che, cjapâts di un “bonisim pervers”, si drecìn difensôrs di chês altris lenghis presintis sul teritori, masse voltis no ricambiâts in cheste atenzion des lôr associazions e organizazions politichis e economichis.
✽✽ L’ultin câs al rivuarde la Rai e la sô riforme: al Senât e je passade la tutele dome par todescs, francês e slovens. Il fat plui grâf nol è che il stât talian si môf in cheste direzion discriminatorie, no je une novitât, ma une ciertece, ma che i senatôrs furlans no vedin dite une peraule: o compliçs o incapaçs, no si viodin alternativis.
✽✽ Dal rest, chest al somee che al sedi aromai un mût di procedi consolidât, soredut intal partît di maiorance, il Pd: si mostrisi vierts al plurilinguisim ai festivai de Unitât e intes cunvignis, si esprim fintremai la presidence dal orghin istituzionâl massim di poie al furlan, la ARLeF, si apelisi, l’onorevul Pegorer, par che la Italie e ratifichi la Cjarte europeane des minorancis, ma intant si tâs, no si oponisi a un dissen clâr di prevaricazion.
✽✽ E che nol vegni a dî, simpri Pegorer, che dut chest al sucêt parcè che daûr di todescs dal Sud Tirôl, francês de Val di Aoste e slovens dal F-VJ, a son acuardis internazionâi cun stâts forescj. La Cort costituzionâl - cemût che al à visât ben il neu president de Comunitât linguistiche furlane, il sindic di Cjarlins Diego Navarria - e à precisât che “no je ametude nissune discriminazion tra lis dodis lenghis tuteladis de Costituzion”. Dut inte logjiche di ridusi la impuartance, se no fintremai dineâ lis resons des autonomiis speciâls.
✽✽ Intal ultin mês, de distribuzion dai seçs cul Italicum ae riforme des Uti, la cussience di cjatâsi su pe taule un svuacet ae furlane al è palês.
Ae Expo a àn dedicade une zornade al cunin nostran. Cirìn di nol fâ la stesse fin.. ❚
Dree Valcic


text:
1976-2016: la Provincie di Udin pe rinassite “cul cjâf”
La catastrofe dal sisme e à segnadis lis nestris aministrazions locâls che a àn coordenât cun fuarce il procès di ricostruzion e la Glesie furlane e à vût un rûl determinant. «Dal taramot si ven fûr cul cjâf e no cui pîts», il sproc di pre Checo Placerean che al à stimolât la nassite de Universitât dal Friûl sostignude di ben 125 mil firmis.
La Provincie di Udin si è impegnade, insiemi a di chei altris ents, intal dâ rispuestis sul front de assistence, garantint prin di dut la percoribilitât di 300 km di stradis intes zonis taramotadis.
Ancje la educazion dai zovins – l’avignî di une tiere - e veve di tornâ a partî il prin pussibil. I intervents intal ambit de edilizie scolastiche a deventarin la mission principâl dal Ent, midiant de deleghe regjonâl. Ve i numars: 500 aulis furnidis intai prefabricâts scolastics de Sierade dal ‘76 fin ai agns Otante, 92 i ples scolastics costruîts, 110 miliarts di liris impleâts in chest procès.
Ce che al è stât fat al è stât il risultât di un lavôr che al à viodût la Provincie lavorâ flanc a flanc cui Comuns sedi pal posizionament dai prefabricâts sedi pal plan programatori.
E vignive scrite une gnove pagjine de storie dal Friûl che al à savût tirâ fûr des maseriis dal taramot la pussibilitât di un grant disvilup. (Redazion) ❚


text:
FRIÛL EUROPE. Puigdemont president: pe Catalogne un “Bon Principi”
La Europe dal 2016 i somee masse a chê dal 2015: clopadice e involuçade tes sôs contradizions. A Bruxelles e a Strasburc a van indenant a sunâ simpri chê stesse cjançon, che e dipent simpri di plui di chês che a sunin a Berlin, a Parîs, a Rome e ta chês altris capitâls, là che une dì sì e une dì ancje si alternin declarazions di europeisim di façade e afermazions de impuartance dal «interès nazionâl». Un esempli al è stât il confront tra il president de Comission Jean-Claude Juncher e il premier talian Matteo Renzi vie pes primis setemanis di Zenâr, funzionâl soredut ae propagande politiche a nivel statâl.
compagn che tal 2015, lis cuistions di frontâ a restin chê de economie, chê des relazions tra la Europe e il rest dal mont e massime chê dai dispatriâts e dai migrants. Dopo dai atentats di Parîs dai 13 di Novembar, dopo di ce che al è sucedût l’ultin dal an a Colonie e soredut daûr de maniere distuarte che chei fats a son stâts contâts de plui part dai mieçs di comunicazion, la atenzion e je pontade soredut su chest cantin, massime tes sôs declinazions che a tocjin i confins e la sigurece. Rêts, mûrs, fîl spinât e controi di frontiere, ancje dentri de Union europeane, a son la rapresentazion plui clare che al è alc che nol va.
tra la fin dal 2015 e il principi dal an gnûf al è sucedût ancje alc di bon, che al da un tic di sperance pal avignî: chel de Europe – di une Europe divierse – e salacor ancje chel dal Friûl. Tal mês di Dicembar, ai 17, in Corsiche si à inviât il gnûf guvier regjonâl de coalizion nazionalitarie Pè a Corsica (cemût che al conte Carli Pup a pagjine 3) e ai 20 lis elezions politichis tal Stât spagnûl a àn metût fin al bipartitisim che si veve formât dopo de colade dal franchisim, cul bon risultât di Podemos, che si à zovât ancje dal fat che in diviersis comunitâts autonomis si à presentât tant che sogjet di riferiment par une part dal vôt nazionalitari: par esempli tal Paîs Valenzian cu la coalizion Podem-Compromís, in Galizie cun En Marea e in Catalogne cun En Comú Podem. Cun di plui, tes gnovis Cortes di Madrid a son ancje 25 rapresentants dai partîts espression di nazionalitâts minorizadis: doi di EH Bildu, sîs dal Partît Nazionalist Basc, vot di Democràcia i Llibertat e nûf di Esquerra Republicana de Catalunya.
par cumò, impen, la gnove plui interessante dal 2016 e rive propit de Catalogne, là che juste te ultime dì pussibile – in câs contrari a saressin stadis gnovis elezions autonomichis – lis dôs coalizions indipendentistis, ven a dî il rassemblement Junts pel Sì (JpS) e la çampe alternative de Cup, a àn cjatât l’acuardi che al coventave par meti impins un guvier regjonâl che al à chê di puartâ indenant il procès indipendentist: di une bande la Cup i à fat fâ un pas indaûr al conservadôr catalanist Artur Mas, che al voleve jessi a ducj i coscj president, e di chê altre JpS e à la garanzie, concuardade, de poie di doi dai nazionalitaris anticapitaliscj. Il risultât al è che, intant che la stampe spagnoliste – e ancjemò di plui chê taliane – e jere daûr a cjantâ il de profundis dal indipendentisim catalan, menant ator «la intransigjence» de Cup e «l’egocentrisim» di Mas, al è rivât l’esecutîf dal president Carles Puigdemont, che tes sôs declarazions programatichis al met dongje indipendence e politichis sociâls. ❚
Marco Stolfo


text:
FRIÛL EUROPE. Barcelone 9/11, Parîs 13/11, Europe 2015. E pal 2016?
Un svolt epocâl o une conferme di une cierte tindince che e va indenant di timp? La domande e tocje i fats tragjics di Parîs dai 13 di Novembar: par cualchidun a son stâts un shock, un alarm improvîs; par altris a son stâts alc che si spietave di timp.
✽✽ Tra chei che a àn declarât di no vê vude nissune sorprese a son soredut chei che no pierdin ocasion par tornâ a bati su la cuistion dal scuintri di civiltât e che a rispuindin al fanatisim cun altri fanatisim, se no piês. Salacor al somee che plui di cualchidun di lôr, cuntun nivel di cinisim ancjemò plui alt di chei imprenditôrs che dopo dal taramot di L’Aquila a ridevin e a gjoldevin pensant al vuadagn che a varessin vût cu la ricostruzion, no viodessin la ore che al sucedès alc dal gjenar, par speculazion politiche e par gratificazion ideologjiche, tant a dî cun chê di cjatâ une dimostrazion par teoremis che a somein plui che altri dogmis e che a tegnin cont dome di une part de realtât.
✽✽ I atentâts teroristics te capitâl dal Stât francês a alcin il nivel di un conflit che al esist za di timp e che al è soredut gjeopolitic, politic, economic e militâr. Duncje, no son une novitât assolude ma si insuazin intune dinamiche che e va indenant di plui timp.
✽✽ Cheste dinamiche gjenerâl, la tragjedie di Parîs e chês altris, che no tocjin dome i citadins francês e chei di dute Europe – Russie comprendude – ma ancje chês altris bandis dal mont, a tornin a meti in evidence un pâr di cuistions avonde griviis. Di une bande al è il dât economic che i vincjevot Stâts de Union europeane (Ue) a metin dongje la seconde spese militâr dal mont ma no àn un vêr sisteme di difese comun che al funzioni pardabon. Di chê altre, al è il fat che plui di cualchidun di chei Stâts – e tra chescj a son par sigûr chel talian e chel francês – al espuarte di agnorums un grum di armis tai Paîs araps, massime in chei che in dì di vuê a son i sostignidôrs dal terorisim dal cussì clamât Stât islamic, e a fasin compagn ducj i cinc membris permanents dal Consei di sigurece de ONU.
✽✽ A saressin avonde argoments par capî che e covente une vere politiche di difese e di relazions internazionâls de Ue, ma a’nd è ancjetancj par capî parcè che no esist e cuâi che a son interès che a sburtin par che no sedi. E salte fûr ancje in chest câs la Europe che e mancje, scjafoiade tra propagande e ‘grandeur’ e pronte a fâ sunâ de bande dai diviers guviers, ognidun par so cont, i tambûrs di vuere e a fâ partî i cjacebombardîrs.
✽✽ A proposit di propagande, e lasse scaturîts la maniere che il guvier di Madrid al à profitât dai fats di Parîs par rilançâ chê aleance costituzionâl cui socialiscj spagnûi, za screade dopo dal atac ae redazion di Charlie Hebdo, metint dongje il pericul jihadist cu lis istancis indipendentistis de Catalogne. Nancje che il Parlament di Barcelone e l’Isis a fossin la stesse robe.
✽✽ Al è un aspiet de reazion fûr scuare di Madrid viers de maniere che si à vierte a Barcelone la gnove legjislature autonomiche. Ai 9 di Novembar, juste un an dopo de consultazion popolâr su la indipendence, là che sù par jù doi milions e 300 mil di lôr a vevin pandude la lôr volontât di decidi in maniere pacifiche, libare e democratiche l’avignî politic de Catalogne, il Parlament al à fat buine une risoluzion che e vierç il procès di distac dal Ream di Spagne.
✽✽ Ma nol è dome il braç di fier cun Madrid, a Barcelone al è ancje un confront fuart tra JpS e Cup, stant che lis dôs fuarcis che a àn prontât e a àn votât chel document no rivin a cjatâ un acuardi par elei il gnûf president catalan, par meti adun il gnûf guvier e par lâ indenant su chê strade. Se no si liberin par ordin di personalisims e di dogmatisims al è il pericul di tornâ aes elezions tal mês di Març dal 2016. Intant, ducj i citadins spagnûi a votaran pes Cortes ai 20 di Dicembar: un vôt che al darà ancje indicazions impuartantis pe Europe di doman. ❚
Marco Stolfo


text:
Il numar
«An bisest, pôc di sest», la detule e somee cumbinâsi ben cul moment: la nestre identitât e je sot atac. Dal pont di viste politic, cuntun Triest simpri plui centrâl. Dal pont di viste culturâl, cuntune Universitât simpri mancul furlane, cui nestris prodots in risi di jessi vitimis di “doc” o “dop” strambis.
Se dopo si zontin ancje “distrazions” tant che chê dal Comun di Udin (articul chi in bande) si reste scunîts: tocje batisi e scrivi par vê robis che a varessin di jessi bielzà siguris.
Ma nô no molìn: il Friûl al à simpri vût di concuistâsi dut cui dincj, cu lis ideis, cul fâ. Par rispueste a dut chel che nus fâs cuintri, o contìn tantis ideis e robis che si stan inmaneant. A stan cirint di sdrumâ il Friûl: o invidìn ducj a raveâsi lis maniis e a dâ une man. E, cualchi volte, e baste une firme o une crôs. A ducj, intant, graciis pai agûrs che nus son rivâts pai “nestris” 70, che o lin indevant a celebrâ. ❚
Dree Venier


text:
RAFFBB Lazzara, la ligrie e je dai anarchics. Il Friûl al à pierdût un poete e une diference di plui
Raffaele BB Lazzara al è muart, inte sô cjase di Cormons, inte gnot jenfri i 12 e i 13 di Jugn. O savìn che cuant che si piert un poete si piert ducj alc, parcè che «muart un poete no si fâs un altri». Soredut tal câs di BB o vin pierdût alc di unic e diferent di dutis chês, tantis, altris vôs de poesie furlane. Diferent di dut ce che al jere stât prime e forsi ancje di ce che al podarà vignî dopo di lui. Un poete usmatic, visionari, psichedelic e une persone plene di umanitât. Pôc o nuie cognossût tai zîrs academics e inteletuâi ma ben cognossût invezit tes “tribùs” dal Friûl che lui al veve cognossût e cjantât tes sôs poesiis: i indians de Basse, i bluesoms dai Cuei, i libertariis bisiacs e triestins, i Trastolons e «i puars, i mats e i fruts» che e jerin ducj a saludâlu tal emozionant funerâl laic che si è davuelt a San Zuan dal Nadison, inte cjase dal Leon, sede de associazion Rozaleo.
Nassût intal ‘65 in Gjermanie di une famee cun divignincis cjargnelis, al à vivût a Milan, fat la universitât a Bologne e daspò al è vignût in Friûl, tai agns ‘90, inamorât di Pasolini e di Usmis. Raff BB (BB al sta par «Bombadil badaluc»: Tom Bombadil al è un misteriôs personaç di Tolkien e Badaluc un gnogno, un dordel ndr) al jere un poete militant, simpri presint tes manifestazions par difindi l’ambient e par difindisi dal fassisim, cu lis bandieris de anarchie e dal Friûl. E intant al scriveve, al scriveve tantissim: poesiis, cjançons, volantins, letaris, fumuts, contis pai grancj e pai fruts. Si podarès dî che dute la sô opare e met adun une cosmogonie dal Friûl e dal mont pardabon inzirlose, ironiche e sfolmenade. Peraulis che al sparnice ator cence nissune regule, doprant ducj i mieçs pussibii, dai collages in forme di volantin fintremai a Facebook, cun intervents displaçants e provocatoriis.
La sô e je une lenghe babeliche e caraibiche, come che le definìs insiemit ai Trastolons, simpri zuiade jenfri peraulis delicadis, cultis e rovanis invenzions linguistichis: «La mê poesie e je il miscliç che al met adun gnovis dimensions magjichis dal ateisim dal gno pinsîr refratari e agnostic, anarchic. La mê poesie e vose cun Artaud, Bukowski, Pelo. Lengaç cence leterature, cjant orâl, rituâl zingar improvisât, fra il furlan sielt di là di ogni identitât e chei altris lengaçs che lu tegnin adun: suns, colôrs, formis….».
Sfantade la esperience di Usmis, moviment politic e artistic che tai agns ‘90 al à segnât in maniere fuarte la culture furlane, al è lât indenant cui poetis cence leç Trastolons, a fâ poesie ator par dut dulà che par solit no si faseve, puescj salvadis e no istituzionâi: pignarûi, fiestis dal Mai, prâts, monts e flums. Cun lôr al publiche des oparis coletivis come la racuelte Tons Trastolons e il libri cd Tananai, une sclese mate indenant (o indaûr) agns lûs di ce si leieve e si sintive te poesie furlane, cun lis musichis di Arbe Garbe, Redd Kaa, Lino Straulino, Fabian Riz, Guido Carrara, Zùf de Zûr, Inzirli. Tal 2006, cun Loris Vescovo, al publiche Ma diliberimi dal Ma*, libri e cd emozionants e ispirâts tes peraulis e tes musichis, che e reste la sô uniche publicazion che si pues cjatâ cumò, insiemi ai video e ai cd cu lis cjantis pai frutins fats intai progjets scolastics di Adriano Venturin cu la associazion Guido da Variano. Dutis chest “usmis” che al à lassât ator cumò a son la ereditât che al lasse al Friûl e a la sô lenghe. A saran di racuei e di publicâ in cualchi maniere, che però no simioti chê sorte di udinesizazion, o depontenziament estetizant che, la “intelighenzie progressiste” je rivade a fâ cun Federico Tavan e cui inovâi puntuâi di Pasolini.
Justeapont, Pasolini, Tavan, BB Lazzara: une linie segnade sì de muart ma plene di vite par cui che ju lei e al larà indenant a leiju. Une trilogjie de vite. ❚
✒ Pauli Cantarut
________________________
La poesie
I ultins
I ultins uerîrs
a esistin ancjemò
tal curtîl
a San Svualt, Udin
capitâl
resistin
i ultins
i puars i mats i fruts
di ca e di là dal mâr
tal sei diviars
avuâl
i ultins
a esistin ancjemò.
_____________________________
Apel par un archivi
Amîs e parincj di Raffaele a an fat zirâ un apel par meti dongje un archivi des sôs oparis. Jessint un gjenerôs, al sparniçave e regalave tante robe. E cussì,, se cualchidun al à imagjinis, scrits o poesiis sôs, che ju mandi a la mail Raff.BB.archivio@gmail.com
Al va ben plui o mancul ogni sorte di file (dal sigûr doc, rtf, txt, pdf, jpeg, tif, wav, aif, mov, mp3, avi, mpeg, mpg, mp4). ❚ ✒ Pa. Can.


text:
La bareta… “particolâr” di Andreis de classiche conte furlane
La conta de comare Betta a me l’à contada intai agns Otanta l’agna Delina de Nalcheda, che chist an a finisj centedoi agns. Liê a la scoltava cuant che era picela da sô mare. Chista conta eis conossjuda ancj in altres paèisj vizins e cualche variant a se cjata ancj in Venet. Ma la version andreana eis particolâr. Infati a no se fiviela de una bareta intinduda coma un tipu de cjapiel ma de un anel: la vera ch’a se usa cuant che a se se marida, che uchì in Andrèes eis ancj clamada dai pi vecjesj “bareta”. E cussì, la conta a cjapa dut un altre significât e a deventa una roba de femenes: una ‘sovena maridada ch’a piert al sio anel e sô comare ch’a lu cjata e a no voul tornâjelu prima da vei in cambiu un toc de pan.
Comare Betta
E vuoi via par ‘na stradela e perdei la mê bareta
E mê comare Betta a l’à cjatada
E vuoi da mê comare Betta a fâme dâ la mê bareta
La mê bareta a no me la da fin che no je doi un tocut de pan
Alora e vuoi dal for a fâme dâ pan
Pan a no mi ’nd da fin che no je doi farina
Alora vuoi dal mulin a fâme dâ la farina
Farina a no mi ’nd da fin che no je puarte al sorc
Alora vuoi dal cjamp a fâme dâ al sorc
Sorc a no mi ’nd da fin che no je puarte ledam
Alora e vuoi da la vacja a fâme dâ al ledam
Ledam a no mi ‘nd da fin che no je puarte al fen
Alora vuoi dal prât a fâme dâ al fen
Fen a no mi ‘nd da fin che no je puarte la falç
Alora vuoi dal favre a fame dâ la falç
Falç a no mi ‘nd da fin che no je doi l’ardiel
Alora vuoi dal purcel a fame dâ l’ardiel
Ardiel a no mi ‘n da fin che no je doi al glant
Alora soi ‘suda sot i arbi a cjatâ al glant
Al glant jel ai portât al purcel
Al purcel a me à dât l’ardiel
L’ardiel je lu ai portât al favre
Al favre a m’à dât la falç
La falç jel ai portada al prât
Al prât a m’à dât al fen
Al fen jel ai portât a la vacja
La vacja a m’à dât al ledam
Al ledam jel ai portât al cjamp
Al cjamp a m’à dât al sorc
Al sorc l’ai portât al mulin
Al mulin a m’ à dât la farina
La farina l’ai portada a la panaria
La panaria a m’ à dât la pasta
La pasta l’ai portada al for
Al for a m’ à dât al pan
Al pan jel ai portât a mê comare Betta
E ai scodût la mê bareta!
✒ Annamaria Mariutto. Test scrit in variant andreane di Annamaria Mariutto, autore di «La favièla de Andreès, dòlcia coma l’amêil, amara coma la fêil».
Note su la grafie: par rindi il sun de s che tes peraulis talianis si cjatilu in sciare, lasciare, mescere… che al è in tantis variantis furlanis, si dopre il segn sj. ❚


text:
Cjamaris Di Cumierç: la oligarchie di Pordenon e la sô “boutade” antifurlane
Miôr Vignesie che il Friûl. La solite anime antifurlane che e sabore su Pordenon e che e je in mans ae solite borghesie industriâl (za in passât, cu la puce sot dal nâs par dut ce che al è furlan) e à sparniçât la ultime gnove in teme di agregazion fra Cjamaris di cumierç de regjon, come che al proviôt un specific dissen governatîf, par taiâ lis spesis e rindi plui eficients i servizis ae impresis. Cussì, bot e sclop, si ven a savê che te sentade dai 14 di Setembar, la Zonte de Cjamare di Pordenon e à deliberât ae unanimitât di “inviâ une istance aes cjamaris di Cumierç di Gurize e Triest (che za si stan federant par lôr cont, ndr) par metisi intun unic Ent. In câs di rispueste negative o mancjante, a sarà inviât il stes invît ae Cciaa di Vignesie”. Il test tra virgulutis al è cjapât fûr dal comunicât stampe inviât propite te stesse dì. E a stret zîr, al è rivât il “raus” di Gurize: propueste dineade.
SPIRT ANTIFURLAN?_ Al va dite che, stant al riordin che si pensave, Gurize cun Triest di une bande, Udin e Pordenon di chê altre – un riordin che al veve almancul une sô logjiche tune continuitât teritoriâl e di vicinance aes impresis – Pordenon si è simpri mostrade cetant stiçose. Forsit la pôre di sparî, mangjade di Udin (e dal rest nol è che finint cun chês altris dôs la mignestre e cambi masse). Forsit la pôre di pierdi cjadreis e rapresentativitât (e dal rest la razionalizazion e je la fin de operazion). Forsit chel spirt antifurlan, a sô volte fi de “borghesie venite di “Pordenone città”, dispès imigrade tai agns Sessante de provincie di Trevîs, in gracie dai tancj puescj di vore che la Zanussi a veve creât”, cemût che al à vût dite Paolo Fontanelli, president dal Comitât pe Autonomie e pal Rilanç dal Friûl, che si domande ancje se chê stesse borghesie e sedi puartevôs des istancis di dut il Friûl di là dal Tiliment e no dome di un bocon. “A Pordenon a varessin di cjalâ oltri la ponte dai pîts, ricuardant che l’obietîf al è chel di rapresentâ dute la Provincie e no dome il centri storic dal cjâf lûc”, al à zontât Fontanelli.
DELIBARE FÛR DE VADE_Tai efiets, la delibare de Cciaa di Pordenon no je stade chê grande cjatade. Ubaldo Muzzatti, di Cordenons, cognossût tal mont culturâl e par passe 20 agns consulent tecnologjic e di organizazion aziendâl, al à vût scrit al Messaggero Veneto su la cuistion: “Mi domandi se chei che a volaressin fâ “at di dedizion a Vignesie” si rindin cont des dificoltât logjistichis e dai coscj in plui che a saressin cjamâts sui utents di Pordenon e di chel toc di Friûl. E ce dî dopo de “mosse a cjaval” par saltâ la casele Udin e cori cun Gurize e Triest? Sino sigûrs che utents e associâts, in grant part dal teritori e no dome de citât, a saressin contents di jessi separât dal lôr ambit naturâl, ven a stâi il Friûl?”
ISOLAMENT_Te realpolitik dai ecuilibris istituzionâi, la Cciaa di Pordenon si è di fat autoisolade. La volontât di unîsi a Vignesie? “Une boutade”, al dîs il president dal ent di Udin, Giovanni Da Pozzo. “La leç no previôt unions fûr dai confins de regjon e cumò Pordenon al varà di gjestîsi une situazion che si è creade di bessole”. Udin al podarès ancje continuâ a esisti cence unîsi a nissun, in virtût des deroghis pes provinciis di confin. “Ma nonostant chest – al zonte Da Pozzo –, nô no vin mai metût palets o firmâts documents che a previodevin prime un percors di union a doi par po rivâ a dome une Cciaa regjonâl”. Di Palaç Morpurgo, insome, a disin che lis puartis a son simpri viertis, ancje pal fi prodic. Dome che il fi prodic si jere raviodût. Chi, invezit, o sin ancjemò lontans. ❚
Oscar Puntel


text:
IL PERSONAÇ STORIC. Virginia Tonelli
Virginia Tonelli (Cjistielgnûf, 1903 - Triest 1944), vuarfine di pari, e tache a lavorâ a undis agns par mantignî le famee.
Tal 1943 e jentre inte Resistence cjapant il non di bataie di Luisa e si da di fâ organizant lis feminis in manifestazions cuintri dal regjim. Tal Setembar dal 1944 e ven puartade te preson dal Coroneo di Triest e torturade par che e fasi i nons di chei altris partigjans. Naturalmentri e tâs.
Par chest, le strissinin inte Risiere e le brusin vive.
Di jê, esempli straordenari di femine furlane, no risulte nissune lapide memoreative. ❚
✒ Agnul Floramo


text:
Dôs setemanis indaûr il Comitât 482 al à vût un incuintri cul senatôr Fabrizio Morri, de Comission parlamentâr di vigjilance Rai, par fâ il pont su la metude in vore de leç 482/99 inte radiotelevision publiche. Il cuadri che nus à presentât al jere clâr: intal contrat di servizi gnûf si à metût dentri ancje il furlan tra lis lenghis di doprâ inte programazion locâl de RAI, ma la dirigjence de concessionarie no veve ancjemò firmât il contrat. Chel istès, ancje une volte firmât, la partence di une programazion continuative par furlan no sarà automatiche, almancul fintremai che no ven sigurade la cuvierzidure finanziarie. Si va duncje indenant cul violâ la 482/99, o sei la leç che e varès di meti in vore l’articul 6 de Costituzion de Republiche taliane.
Par chest e sune inmò plui vergognose la campagne pal rignuviment dal abonament Rai in onde ta chestis zornadis e che e riclame i 150 agns de proclamazion dal ream de Italie. Une campagne che, cemût che al à scrit il storic de leterature taliane Franco Brevini, e sparnice la idee che la pluralitât linguistiche dentri dal stât talian e je sotculture e che eliminâle e je une opare meretorie.
Ta chest câs sì che la Rai e à tirât dentri il furlan, no par dâi chel che i spiete par leç ma par umiliâlu ancjemò une volte. Par fortune la reazion no si è fate spietâ, sei dentri (un pâr di esemplis chi e chi) che fûr dal Friûl (cjalait chi). Altri che “fratelli d’Italia”, ancjemò une volte la Rai e fâs fîs e fiastris!


text:
Al jere Istât. A Gonârs a vevin organizât un pelegrinaç a Madone di Mont, me mari che veve tant ce ringraciâ ae Madonute, e cjape part.
----
Jo o vevi 4 agns, e o soi restade cun agne Catine che par di il vêr no veve tante pazience. La mame e je partide a buinore lassantmi durmî.
----
A lis vot, gnagne Catine e ven a sveâmi, prin di dut lis orazions e po a comence a vistimi: prin la cotule sot, il vistidut e dopo i scarpets, mi lave la muse mi petene, e po jo i ricuardi che no mi veve metût lis mudantis… puarete, je no lis usave. E cussì che a fuarce di vitis mes a metudis.
----
Tor lis nûf di sere me mari e torne a cjase. Gnagne Catine i conte che o soi stade triste dut il dì, che o volevi gjavâmi lis mudantis, insome che le ai fate deventà mate. Rivade la ore di la a durmì me mari mi a disvistude , oh sorprese !!!!!
Gnagne Catine mi veve metût lis dôs gjambutis intune sole gjambe des mudantis, sigûr che o soi stade triste dut il dì, si no podevi nancje cjaminâ !! mi crodêso !! che le ai fate deventâ mate.
----
Cheste simpatiche conte le à scrite la siore Anute Leonarduzzi, che vîf a Rosari di Santa Fe in Argjentine.
....